
INTRODUCERE: 


ELEFĂNȚICA GRAVIDĂ 


Linda Kaplan Thaler, o legendă a publicității, spune 
povestea unei grădini zoologice din Belgia, care trecea prin 
clipe grele. Vizitatorii încetaseră să-i mai treacă pragul. 

Odată cu apariţia atâtor forme noi de distracție și 
amuzament, grădina zoologică ajunsese să aibă probleme. 
Vizitatorii erau puţini, dar trebuia ca animalele să fie 
hrănite. 

Apoi elefănţica parcului zoo a rămas însărcinată. 

Genii din agenţiile de publicitate au trecut imediat la 
acțiune. Au postat pe YouTube o sonogramă a puiului de 
elefant. Au făcut sondaje și au lansat concursuri (fată sau 
băiat?). S-a atras atenţia lumii şi s-a indus o stare de frene- 
zie în societate. Numărul de vizitatori a crescut și grădina 
zoologică și-a revenit. 

Evenimentul i-a redat parcului zoo „masa“: interes de 
masă, frenezie în masă, mase de mulțimi. Era un triumf 
evident pentru noul tip de media. 

Povestea aceasta se referă la o epocă mai fericită, la o 


perioadă în care agenţiile publicitare puteau face cu 

ușurință lucrul pentru care erau plătite: să atragă atenţia 
publicului. Ea ne reamintește că economia este construită 
pe spatele maselor, pe distracţii publice, pe fabrici orga- 
nizate ca să creeze widgeturi, servicii sau divertisment 
pentru oricine și toţi cei care au bani de cheltuit. 

Specialiștii în marketing pot fi iertaţi pentru nostalgia 
lor. Masa nu mai reprezintă un element predictibil și 
măsurabil de a angaja publicul. Succese precum cel al 
grădinii zoologice amintite sunt rare (fiindcă femelele 
elefant însărcinate sunt rare). De acum înainte, succesul pe 
piața de masă va fi excepţia, lebăda neagră. 


Masa a murit. Sosesc ciudații. 


MASA, NORMALUL, 
CIUDATUL ȘI BOGATUL 


Aceasta este o carte despre patru cuvinte și despre felul 
în care revoluţia pe care o trăim cere să ne schimbăm înțe- 


legerea sensului acestor termeni. 


MASA este ceea ce ne-a permis să devenim eficienți. Ne-a 
definit producţia de masă, marketingul de masă și 
deferența în masă față de regulile societăţii. „Masa“ 
este termenul prin care denumim majoritatea nedife- 
rențiată, la care se poate ajunge cu ușurință și care 


încearcă să se conformeze și să supraviețuiască. 

NORMALUL este termenul cu care-i denumim pe oamenii 
medii. Normalul descrie și cataloghează caracteristicile 
definitorii ale maselor. Normalul este localizat — este 
ciudat să fii vegetarian în Kansas, dar este ceva perfect 
normal în Mumbai. Normalul de aici nu este normal 
dincolo. Găsirea şi amplificarea normalului este esen- 
ţială pentru toți cei care se ocupă de mase. De-a lungul 
timpului, specialiștii în marketing, au făcut ca un anu- 
mit standard moral și cultural să fie normal, nu doar 
din punct de vedere statistic. 

CIUDATUL este termenul pe care îl folosim ca să-i desem- 
năm pe oamenii care nu sunt normali. Este posibil ca 
aspectul sau înfățișarea voastră fizică să fie neobișnuite 
prin naștere, dar, ca și mine, în mare parte, sunteți pro- 
babil ciudați pentru că așa aţi ales să fiți. Deosebirile 
înnăscute nu au fost opțiunea voastră conștientă și nu 
mă voi opri asupra lor aici. Pe de altă parte, ciudaţii se 
opun fățiș culturii de masă și caracteristicilor normalu- 
lui. Pe mine mă interesează aceste persoane, ciudaţii 
care au hotărât să evite conformismul de masă, cel 
puţin în unele aspecte ale vieții lor. 

BOGATUL este termenul atribuit de mine individului 
care-și poate permite să aleagă, care dispune de sufi- 
ciente resurse pentru a face și altceva în afară de a supra- 
vieţui. Ca să fii bogat nu ai nevoie de un avion privat, 
însă ai nevoie de destul timp, de hrană, sănătate și acces 


ca să interacționezi cu piața pentru bunuri și idei. 

Yoghinul pe care l-am cunoscut într-un sătuc din India 
este bogat. Nu pentru că ar avea o locuinţă sau o mașină 
luxoasă (nu are nici una, nici alta). El este bogat pentru că 
poate să facă alegeri și pentru că poate să exercite o anume 
influență asupra tribului său. El nu face alegeri doar în pri- 
vinţa bunurilor pe care le cumpără, ci și în privinţa felului 


în care trăieşte. 


Oamenii preferă să se organizeze în triburi, în grupuri 
de persoane care au același conducător, aceeași cultură 
sau aceeași definiție a normalului. Iar revoluţia digitală a 
validat și a amplificat triburile acestea, astfel încât acum 
avem milioane de „silozuri“, grupuri care respectă, admiră 
şi susțin opțiuni pe care cei din exterior le consideră clar 
ciudate, dar despre care noi, cei din interiorul tribului, 
știm că sunt normale (genul nostru de normal). 

Ipoteza mea este că opțiunea de a ne împinge pe toți 
spre un normal universal, doar în scopul de a vinde mai 
multe gunoaie maselor, este atât ineficientă, cât şi greşită. 
Oportunitatea epocii noastre este de a-i susține pe ciudaţi, 


de a le vinde ciudaților și, dacă vreţi, de a deveni ciudati. 


CONFRUNTAREA VREMURILOR NOASTRE 
Nu este între bărbați și femei... 


sau între stânga și dreapta... 


sau între echipele Yankees și Red Sox. 

Confruntarea epopeică a generaţiei noastre este între 
statu-quoul masei și tumultul permanent al ciudaţilor. 

Este greu să nu alegi o tabără. Fie veți dori să vă cheltuiţi 
timpul și eforturile pariind pe masă și statu-quo -— și 
încercând să vă câștigați locul în gloata aceea —, fie veți 
abandona căutarea respectivă și veți înțelege că există 
oportunităţi mai bune şi o dezvoltare mai intensă, dacă le 


veți vinde ciudaţilor și-i veți dirija. 


Pentru asta va trebui să răspundeţi urgent la două 


întrebări: 


1. Vrei să creezi și să faci promovare pe piața populaţiei 
care nu e „normală“, piaţă care se află în creștere rapidă 
şi pe care o și îmbrăţișezi? Cu alte cuvinte, de partea 


cui eşti? Lupţi pentru statu-quo sau îi susţii pe ciudaţi? 


ȘI 


2. Eşti destul de sigur pe tine ca să-i încurajezi pe oameni 
să facă acel lucru care e corect, util și plăcut, prin opozi- 
ţie cu ceea ce sistemul le-a spus mereu să facă? Să ale- 


gem singuri sau să-i lăsăm pe alţii să aleagă pentru noi? 


CAPITALISM, INDUSTRIE ȘI PUTEREA 
MASEI — ȘI INEVITABILUL EI DECLIN 


Deloc întâmplător, instinctele, așteptările și preferințele 
ne sunt organizate în jurul onorării maselor. Îi evităm pe 
extremiști și pe aberanți, îi învăţăm pe elevi să se con- 
formeze și răsplătim companiile creatoare de produse 


care s-au dovedit eficiente pe piaţa de masă. 


PIAŢA DE MASĂ REDEFINEŞTE NORMALUL 


Piaţa de masă — cea care realizează produse medii 
pentru persoane medii — a fost inventată de companiile care 
doreau o funcționare eficientă a fabricilor și sistemelor lor. 

Opriţi-vă din citit pentru o clipă și gândiți-vă la natura 
inversă a frazei de mai sus. 

Fabrica a apărut prima și a dus la piața de masă. Nu 
invers! 

Guvernele au apărut primele, fiindcă este mai ușor 
să domini şi să menţii ordinea dacă poţi să legiferezi şi 
să controlezi respectarea conformităţii. Specialiştii în 
marketing au preluat conceptul şi l-au exploatat. 

Instituţiile de dimensiuni medii (o companie de asigu- 
rări, o casă de discuri, o fabrică de saltele) nu-și puteau 
permite personalizarea pentru mase, adică nu-și puteau 
permite să realizeze câte un produs diferit pentru fiecare 
utilizator în parte. Sistemul de gândire era următorul: ăsta 


e următorul album al formației Eagles. Trebuie să facem 

din el un album pe care masele să-l cumpere, altfel n-o să 
aibă succes și masele vor cumpăra altceva. 

Premisa aceasta pare evidentă - atât de evidentă, 
încât probabil că nu v-aţi dat niciodată seama că este 
încorporată în tot ce facem. Piaţa de masă este eficientă și 
profitabilă, iar noi trăim în ea. Piaţa aceasta determină nu 
numai ce cumpărăm, ci și ce dorim, cum îi cântărim pe 
alții, cum votăm, cum avem copii și cum mergem la război. 
Totul este conceput pe ideea că oamenii sunt la fel, cel 
puţin când se ajunge la marketing (iar marketingul există 
peste tot, nu?). 

Specialiștii în domeniu au concluzionat că vor câștiga 
mai mult pe măsură ce piaţa se va conforma mai mult 
definiţiei stricte a masei. De ce să te oboseşti să realizezi 
produse pentru cei care folosesc preponderent mâna 
stângă, dacă poţi găsi o cale prin care să-i determini pe 
stângaci să cumpere ceea ce tu realizezi deja? De ce să 
oferi alegeri respectabile, când poți să câștigi mai mulți 

„bani prin acceptare silită și prin presiune socială? 

Masa n-a existat dintotdeauna. În 1918, în Statele 
Unite activau două mii de companii care vindeau auto- 
mobile. În 1925, cel mai popular producător de şei pentru 
călărie din țară deţinea probabil 0,0001% din cota de 
piață. Ideea de masă nu era nici măcar un vis pentru 
producătorii de orice fel. 

Pe de altă parte, la apogeul său, compania Heinz se 


putea aștepta ca peste 70% dintre gospodăriile americane 

să aibă în frigider o sticlă de ketchup purtând marca sa, iar 
Microsoft știa că absolut toate companiile din Fortune 
500 utilizau software-ul său, pe absolut toate computerele 
personale și serverele din companie. 

Mai este atunci de mirare că organizaţiile care conduc 


piaţa se tem de ciudați? 


SFÂRȘITUL MASEI 


Aceasta este proclamația sfârșitului pieței de masă. 
Este proclamația sfârșitului politicii de masă, al producţiei 
de masă, al vânzării cu amănuntul în masă și chiar al edu- 
cației în masă. 

Ideea definitorie a secolului XX a fost, mai mult ca ori- 
care alta, cea de masă. 

Masa ne-a oferit eficiență și productivitate, făcându-ne 
(pe unii dintre noi) bogaţi. Masa ne-a oferit națiuni uri- 

şe, dându-ne (unora dintre noi) putere. Masa a îngăduit 
elor puternici să influențeze milioane, oferindu-ne 
(unora dintre noi) controlul. 

Iar acum masa este pe moarte. 

O vedem luptându-se, zbătându-se să controleze 
conversațiile, comerțul și politica. Dar va eșua; trebuie să 
eșueze. Roata s-a întors și masa, ca motor al culturii noastre, 


a dispărut pentru totdeauna. 

Poate că ideea asta vă dă fiori. Dacă activitatea pe care 
o desfășuraţi este strâns asociată identificării maselor, 
creării pentru mase sau vinderii către mase, atunci schim- 
barea în cauză este amenințătoare. Pe de altă parte, unii 
dintre noi o consideră ca pe oportunitatea vieții. Sfârșitul 
masei nu înseamnă sfârșitul lumii, dar este într-adevăr o 
schimbare profundă, iar proclamația mea vă va ajuta să 


examinați oportunitatea pe care o reprezintă. 


CIUDATUL NU ESTE DOAR NOUL NORMAL, 
CI ESTE, DE FAPT, UN LUCRU BUN 


Motivul ascuns pentru care vă prezint această pro- 
clamaţie are mai puţină legătură cu faptul de a vă ajuta 
să vindeți mai mult, cât, mai degrabă, cu faptul de a ne 
îngădui (nouă, tuturor) să îmbrățișăm libertatea pe care 
o avem. Libertatea de a alege. Libertatea de a alege să 
fim ciudaţi. 

Ca și masa, conformismul pe scară mare este un 
fenomen relativ nou. Ne apropiem de sfârșitul unui secol 
de industrialism, un secol în care manufacturarea, mar- 
ketingul, politicile și sistemele sociale au acționat umăr 
la umăr, astfel organizate încât să ne împingă spre centru. 

Lumea prezentului înseamnă mai multă informaţie, mai 
multe opțiuni, mai multă libertate și mai multă interacțiune. 


Şi, da, e mai ciudată. 

BINE AŢI VENIT ÎN NORMAL 


Plecaţi din Chicago spre sud, pe autostrada 55. După 
205 kilometri veți ajunge în Normal, Illinois. 

Acolo există un Biaggi's, un Subway și o Pizza Hut — 
obișnuitele restaurante, parte din lanțuri comerciale uriașe. 
Normal nu e o așezare în care trebuie să te plimbi prea 
mult dacă vrei să mănânci în oraș. 

Normal este o localitate decentă, cu oameni de calitate. 
Totuși nu e un centru al gastronomiei rafinate; mai mult, 
nu reprezintă o strategie și nici o reflecţie a ceea ce suntem 
și a direcţiei în care ne îndreptăm. 


Noi nu suntem normali. Suntem ciudați. Cu toții! 


BUN SOSIT ÎN CIUDAT 


Mă aflu pe colţul dintre First Avenue și Eighth Street, în 
Manhattan. Oare, în tot New Yorkul, există o intersecţie 
comercială mai animată decât asta? 

Peste drum se află Centrul Cultura] Islamic, chiar lângă 
restaurantul Atomic Wings, care vinde aripioare de pui 
„Buffalo“. După colţ se găseşte celebra brutărie italiană 
Veniero's. În fața ei cască gura un grup de vreo douăzeci 
de turiști chinezi. În spatele meu e Momofuku, o versiune 
modernă a tradiționalului noodle bar japonez, condusă de 


un bucătar-șef coreean, care a crescut în Virginia. Pe stradă 

trece chiar acum un avocat bogat și elegant, ţinându-se de 
mână cu o puștoaică tatuată, în haine cool (sau poate că e 
o avocată tatuată însoțită de un turist elegant). Trotuarul 
este atât de aglomerat, încât trebuie să stai pe carosabil 
dacă nu vrei să fii îmbrâncit de colo-colo. 

Şi încă n-am amintit de magazinul care vinde plante 
hidroponice, de individul care vinde bulbi proaspeți de 
curcuma sau de Cafeneaua Nuyorican Poets, unde poeţi, 
cunoscuţi și necunoscuţi, vin să discute, în timp ce patro- 
nul zbiară din bucătărie. Mai sunt și brutării unde se vând 
produse fără gluten, altele cu produse cu extra-gluten, 
brutării vegane și probabil și câțiva indivizi care vând 
prăjiturele cu hașiș. 

În jurul meu nu există nimic care să fie considerat 
normal de un călător prin timp, sosit din anul 1965 (poate 
cu excepţia prăjiturelelor). Există însă coliziuni de idei, 
culturi și concepte, toate neașteptate, clocotind adesea de 


energie pozitivă. 


ȘI ÎNAPOI LA NORMAL 


Cam la cincizeci de intersecţii distanță de acest colţișor 
din East Village se află epicentrul newyorkez al comerțu- 
lui cu chirii scumpe şi clientelă alcătuită preponderent din 
turiști. Magazinul Abercrombie, de pe Fifth Avenue, aflat 
peste drum de Tiffany's. 

În fața ambelor magazine se întind cozi de turiști care 
așteaptă să intre. Ambele vând exact aceleași obiecte pe care 
le-aţi putea cumpăra cu ușurință on-line. Și ambele câștigă 
grămezi de bani, comercializând flecuştețe scumpe, în canti- 
tăți serioase, celor aflați în căutarea unei experienţe și a unui 
suvenir. Noi i-am educat pe oameni să asocieze flecuștețele 
astea cu un anume stil de viaţă, cu dobândirea unui statut 
elitist. Felicitări, ești în vârful grămezii masei de oameni! 

Vreme de cincizeci de ani, atragerea maselor a fost 
obiectivul tuturor companiilor americane: produse medii 
pentru oameni medii, vândute la prețuri mari, în cantități 
mari. lar ideea asta a fost transmisă neîncetat și consuma- 
torilor: vârful centrului este poziția pe care te vei plasa 
dacă te vei strădui cu adevărat. Regula era simplă: dacă 
face masele să tânjească după ceea ce tu oferi și dacă le 


poţi satisface nevoile angro, ai câștigat. 


„EL NU POATE FI UN BĂRBAT ADEVĂRAT, 
FIINDCĂ NU FUMEAZĂ ACELEAȘI 
ȚIGĂRI CA MINE“ 


Fraza asta sună ca opera unui specialist în marketing, 
nu-i așa? Cu siguranță, Keith și Mick glumeau pe seama 
celor din serialul Mad Men şi a comercianților care se 
adresau maselor, pe seama celor care înțelegeau cum să 


planteze semințele normalului. 

Exact asta căutau specialiştii în marketing. Încercând 
să adune cel mai amplu public posibil, ei se străduiau să 
ne determine să-i ostracizăm pe cei care nu erau la fel de 


normali ca noi. 


CE ÎNSEAMNĂ „NORMAL? 


Statisticienii sunt destul de serioși în privința normalului. 
Să luăm, de exemplu, înălțimea bărbaţilor adulți din 
Statele Unite. Potrivit Wikipedia: 


În teoria probabilităților, distribuția normală (sau Gauss) 
este o distribuţie de probabilitate continuă... înălțimea 
medie pentru bărbaţii adulţi din Statele Unite este de 
1,77 m, cu o abatere standard de aproximativ 7,6 cm. 
Asta înseamnă că majoritatea bărbaţilor (aproximativ 
68%, presupunând o distribuţie normală) au înălțimea 


la 7,6 cm de medie, adică o abatere standard. 


Prin urmare, dacă aveţi înălțimea cuprinsă între 1,70 m 
şi 1,85 m, un statistician ar spune că vă încadrați într-o 
abatere standard de la medie. Un filolog ar spune că 
sunteţi „normal“. 

Media nu contează întotdeauna la fel de mult ca abaterea 
de la media respectivă. Dacă aveţi picioarele în două găleți 


şi temperatura medie a apei din acestea este de 32 de 

grade, probabil că vă simţiţi foarte bine... doar dacă nu 
cumva apa dintr-o găleată are 0 grade, iar apa din cealaltă 
găleată are 64 de grade. În medie, sunteţi bine. Luând în 
considerare abaterea, vă simțiți mizerabil. 

Discuţia asta n-ar fi decât o despicare a firului în patru, 
dacă abaterea populaţiei nu s-ar schimba rapid. 

Nu mă refer la abaterea de înălțime a bărbaților ameri- 
cani, ci la aproape tot ce se află sub controlul nostru, la tot 
ce ajungem să decidem. Ne extindem comportamentul în 
exteriorul acelei abateri standard, distrugând „clopotul“ 
de 68%. 

Tot ce nu este normal este ciudat şi în clipa de faţă există mai 
mulți ciudați ca oricând. Oare ăsta e un lucru rău? 

Ciudatul (nu normalul) înseamnă că ați făcut o alegere, 
că aţi apărat lucrul în care credeţi și că ați făcut ceea ce ați 
dorit, nu ceea ce dorește specialistul în marketing. Iar asta 


se întâmplă din ce în ce mai des. 


CE ÎNSEAMNĂ „CIUDAT“? 


În proclamația mea nu mă refer la ciudățeniile înnăs- 
cute, ci la persoanele care aleg în mod deliberat să fie 
ciudate. Majoritatea celor care fac opțiunea respectivă 
caută, paradoxal, să fie acceptate. Nu de toți, desigur, ci 
de tribul lor, de cei pe care-i admiră și care speră că le 


vor respecta. 

Ciudaţii nu caută solitudinea. Și nici nu sunt singuri. 
Ciudaţii sunt ciudați, pentru că au sacrificat confortul şi 
eficiența maselor, în locul cărora formează grupuri mai 
mici, în care caracterul lor ciudat este chiar așteptat. 

Elementul-cheie al caracterului „ciudatului” este 


insistența de a alege. 


MOARTEA MASS-MEDIA, 
CHIAR SUB OCHII NOȘTRI 


Eric Schmidt, fostul CEO de la Google, estimează că, la 
fiecare două zile, se produc tot atâtea informaţii cât au fost 
produse de toată omenirea în cei douăzeci de mii de ani 
anteriori anului 2003. Desigur, nu toate informaţiile 
respective sunt de calitate, dar ele sunt foarte multe şi, în 
mod inevitabil, nu sunt foarte normale. 

În timpul vieţii sale, un american obişnuit, în vârstă de 
treizeci de ani, a văzut cum cota de piață (numărul de globi 
oculari care privesc holbați) a celor mai mari trei rețele TV 
a scăzut de la 90% la mai puţin de 30%. Asta s-a întâmplat 
în decursul unei singure generaţii. Vânzările-record de 
muzică pop au scăzut în douăzeci de ani de la un milion 
de discuri pe săptămână la numai patruzeci și trei de mii. 
Mai multe opţiuni, mai puţină masă. 

Combinaţi impactul creării de informaţie infinită cu 


disoluția mass-media. Influențele suprapuse ale acestor 

două trenduri fac ușor de observat dispariţia unui princi- 
piu fundamental din nucleul culturii noastre. Bum şi el nu 
mai există! 

Situaţia aduce cu un bulgăre de zăpadă care se rosto- 
golește la vale, mărindu-și dimensiunile și viteza. Însă 
tocmai când ne așteptam să crească încă și mai mult, el se 


dezintegrează în milioane de bulgări de zăpadă mai mici. 


II. 


CELE PATRU FORŢE PENTRU CIUDAŢI 


Toate elementele societății au suferit mutații profunde în 
decursul vieții mele. Aproape toate s-au îndepărtat de 
normal și s-au îndreptat direct spre ciudat. Următorii 
sunt patru dintre cei mai importanţi factori care schimbă 


ceea ce facem noi și ceea ce suntem dispuși să acceptăm. 


FORŢA UNU: 
CREAŢIA ESTE AMPLIFICATĂ 


Să publici o carte, să vinzi un tablou, să-ți personali- 
zezi mașina sau să proiectezi o casă — indiferent ce pasi- 
une ați avea — se face mai ușor, mai rapid şi este un act 
remarcat mai prompt de societate (o parte a ei). Capaci- 
tatea de a ajunge la cei din jur și de a-i schimba s-a 
modificat pentru totdeauna prin conexiunea la internet 
şi prin faptul că oricine, de oriunde, se poate adresa 


întregii lumi. 


FORŢA DOI: 
BOGĂŢIA NE ÎNGĂDUIE SĂ FACEM CEEA 
CE DORIM, IAR NOI DORIM SĂ FIM CIUDAŢI 


Doar organismele bogate sunt capabile să se diversifice 


cultural, iar pe măsură ce oamenii devin tot mai bogați, 

instinctul nostru este de a deveni tot mai ciudaţi. Odată 
cu creșterea rapidă a productivităţii, a crescut rapid și 
capacitatea noastră de a face ceea ce ne place, nu de a ne 
concentra exclusiv pe supraviețuire. 

Ca să te remarci ai nevoie de timp, de bani și de 
încredere în tine. Tot mai mulți dintre noi le avem acum 


pe toate trei. 


FORȚA TREI: 
MARKETINGUL ESTE MULT MAI EFICIENT 
ÎN A CAPTA ATENȚIA CIUDAȚILOR 


RH 


„Coada lungă” nu este doar o expresie isteață, ci și o 
descriere corectă a pieței pentru aproape orice. 

Azi e mai ușor ca oricând să ajungi la nișe specifice de 
ciudaţi, oferindu-le lucruri de care sunt obsedați. În felul 
ăsta e mult mai ușor să fii obsedat, pentru că specialiștii în 
marketing sunt dispuși să-ţi satisfacă dorinţele, în loc să te 
silească să faci numai ce vor ei. 

Nu subestimaţi capacitatea marketingului de a realiza 
lucruri. Faptul că unii specialiști în marketing promo- 
vează ciudățenia constituie o forță însemnată în felul în 


care acţionăm. 

FORŢA PATRU: 
TRIBURILE SUNT MAI BINE CONECTATE 


Pentru că puteți să găsiți alte persoane care vă împăr- 
tășesc interesele, ciudățenia devine, în mod bizar, mai 
normală, cel puţin în triburile mici, în care ne adunăm 
acum. Comunitatea pe care o alegeţi poate fi o oglindă 
și un amplificator, care vă avansează interesele și vă 
încurajează să insistaţi tot mai mult. Internetul îi pune 
în legătură şi îi protejează pe ciudaţi, prin conectarea și 


amplificarea triburilor. 


TRENDUL ISTORIC SPRE MASE VERSUS 
NOUL TREND SPRE CIUDAT 


Din nou, același conflict. Pe noi ne-a îmbogăţit capa- 
citatea de a prelucra în masă, de a produce în masă, de 
a expedia în masă și de a vinde în masă. Progresele înre- 
gistrate în productivitate au fost determinate, în general, 
de inovaţii pe scară mare în domeniile producţiei și 
livrării. Gândiţi-vă la nailon, de exemplu, sau la sistemul 
autostrăzilor interstatale din SUA. 

Bogăția aceasta alimentează însă o mișcare ce submi- 
nează exact temelia care ne-a câștigat-o. Aveam nevoie de 
un public de masă care să impulsioneze linia de asam- 


blare, iar linia de asamblare era susținută de publicitatea 

TV, dar, pe măsură ce specialiștii în marketing și proprie- 
tarii fabricilor s-au îmbogăţit, piaţa însăși a devenit destul 
de bogată ca să nu mai rămână inertă și să execute ascultă- 
tor ce i se spunea, subminând astfel chiar sistemul care 
crease bogăţia. 

Ceea ce este perfect, fiindcă următoarele progrese 
însemnate din productivitatea şi creșterea noastră nu vor 
fi asociate alimentării maselor. Ele se vor concentra obliga- 
toriu asupra amplificării ciudățeniei. 

În același timp, specialiștii în marketing de toate felu- 
rile au slăbit presiunea conformismului. Structurile soci- 
ale au suferit mutații şi eroismul excentricilor a fost 
omagiat în mod repetat. McCarthy-ismul s-a destrămat și 


Arlo Guthrie a ieșit în prim-plan. 


ANTILOPELE NU AU HOBBY-URI 


Trebuie să fii bogat ca să fii ciudat. 

Nu bogat ca Rockefeller, desigur, totuși îndeajuns de 
bogat ca să nu-ţi faci griji în privinţa supravieţuirii, îndea- 
juns de bogat ca să-ți pese ce alegeri faci. 

Majoritatea animalelor nu sunt bogate. Niciodată. 
Ele pasc sau vânează și, dacă nu reușesc să facă asta 
(zilnic), mor. 

Pe de altă parte, oamenii au înţeles cum să fie productivi. 


Şi, pentru că, de-a lungul timpului, am devenit tot mai 


32 Seth Godin 


productivi, am devenit și mai ciudaţi. Culturile preisto- 
rice, nici pe departe la fel de productive precum cea con- 
temporană, demonstrează puţine semne ale ciudăţeniilor 
dezvoltate recent de cultura noastră. 

Gândiţi-vă la picturile rupestre din Chauvet, din 
sud-estul Franţei. Acum șaptesprezece mii de ani, oame- 
nii au ajuns destul de bogaţi ca să picteze. Asta înseamnă 
că exista cineva care fusese scutit de vânătoare sau de 
cules ca să poată să picteze. Așadar comunitatea și-a 
făcut timp să producă pensule și vopsele și să admire 
creaţiile „artistului“. Puţini dintre noi ar considera că 
acești locuitori ai peșterilor erau bogaţi, însă ei erau 
cu-adevărat bogaţi prin comparaţie cu toate organismele 
dinaintea lor. Ei au făcut alegeri. 

Să derulăm timpul pe repede-înainte... și să comparăm 
acea unică pictură rupestră franceză cu numărul uriaș de 
tablouri expuse în Muzeul de Artă Modernă din New 
York. Există o gamă aproape nesfârșită de subiecte, de 
medii și de abordări, toate create în ultimul secol. Nu ne 
referim acum la calitate, ci la varietate. Iar varietatea apare 
frecvent doar dacă există bogăţie. Timp de șaptesprezece 
mii de ani, oamenii au demonstrat o adevărată orgie de 
productivitate, creând tot mai multă eficiență, valoare 
și, da, bogăţie. Avangardismul artistic nu mai este o ciu- 
dăţenie, ci reprezintă normalitatea. 

Cei cu adevărat săraci nu-și pot permite să spună „Mie 


nu-mi place vanilia, vreau ciocolată“. Din partea celor 

bogaţi, un grup care populează tot mai mult planeta, ne 
așteptăm acum să spună exact asta. În ciuda prăpastiei 
care se măreşte dintre „bogaţi“ și „săraci“, așa cum etiche- 
tează politicienii oamenii, în mare parte din lume până și 
săracii sunt îndeajuns de bogaţi ca să poată să opteze, sunt 
îndeajuns de bogaţi ca să aibă pasiuni, ca să le pese de ceea 
ce privesc sau mănâncă. 

Când oamenii sunt realmente săraci, „Accepţi sau nu, 
altă soluție n-ai!“ este o strategie de marketing adecvată. 
Sărăcia înseamnă absenţa opţiunilor, astfel că furnizorul 
este cel care alege. Obiectele de uz curent erau lucrurile 
cele mai bune pe care le-aţi fi căpătat, aşa că marketingul 
se limita în esenţă la „Poftim! Vrei?“. Dacă nu-ți poţi 
permite decât cartofi cu varză, atunci nu vei căpăta decât 
cartofi cu varză. Nu există spaţiu pentru inițiativă sau 
ceva ce am putea numi „ciudat“, 

Una dintre schimbările cele mai incitante în modul 
în care țările bogate le ajută pe cele mai sărace este faptul 
că am înţeles că până și dezavantajaţii doresc opţiuni, că 
până și cei pe care-i etichetăm ca „săraci“ vor să aibă 
control asupra propriilor lor acţiuni. Când le oferim 
oamenilor alegeri, îi îmbogăţim. 

Mulţi dintre activiștii din domeniul dezvoltării inter- 
naţionale recunosc că popoarele țărilor aflate în curs de 
dezvoltare merită și îşi doresc opțiuni, doresc să li se 
ofere posibilitatea de a alege și o merită, deși acţiunile 


lor nu se manifestă în acest sens. Reacţia reflexă este ca 

bogaţii să decidă ce produse sunt necesare și să le expe- 
dieze în containere gigantice ori să le distribuie direct 
din camioane. 

În mod repetat, vedem că atunci când le oferim 


oamenilor opțiuni, ei le acceptă. 


CIUDĂȚENIA, CA EXPRESIE 
A CARACTERULUI UMAN 


Piaţa nu se limitează la obținerea de profit. Poate că 
Adam Smith a îmbrățișat conceptul pieţei deoarece capita- 
lismul duce la productivitate, însă acesta nu e decât un 
aspect al problemei. Piaţa încurajează în același timp 
opțiunea personală şi angajamentul. Ea ne îngăduie să 
fim ciudaţi, dacă optăm pentru asta, nu doar să fim masele 
ascultătoare, care așteaptă o pomană. 

Matt Ridley a analizat cât timp (sau muncă sau bani, 
toate sunt același lucru) ne costă să cumpărăm lumină, o 
cărămidă fundamentală a civilizaţiei noastre. Acum 2 200 
de ani, trebuia să muncești cincizeci de ore ca să cumperi 
o oră de lumină de la un opaiţ cu ulei. În prezent, poți să 
cumperi o oră de lumină clară și strălucitoare, muncind 


doar aproximativ o jumătate de secundă. 

Câtă lumină obţinem pentru un minut de muncă 


Creșterea rapidă a disponibilităţii elementelor pe care 
le considerăm de la sine înțelese în prezent - hrana, 
transportul, adăpostul — înseamnă că lumea s-a îmbogățit 
cu o viteză uimitoare. Întrucât actualmente majoritatea 
oamenilor pot cumpăra supraviețuirea fără să muncească 
toată ziua, ne permitem să ne gândim cum să cheltuim 
restul timpului și banilor, iar specialiștii în marketing ne 
pregătesc tot mai multe modalităţi dintre care să alegem. 

Adesea, când vorbim despre ajutorarea comunităților 
sărmane, acţionăm în realitate nu pentru a salva o viaţă, ci 
pentru a oferi mai multe opțiuni. În felul ăsta ne creștem 
prosperitatea — prin existența opțiunilor. 

În prezent există oameni care își pot câștiga existența 
ca pictori, jucători profesionişti de bowling sau chiar poeți. 
Există zece milioane de gospodării cu venitul net de peste 
un milion de dolari. Şi există milioane (poate un miliard) 
de oameni care câștigă destui bani din munca lor de zi cu 
zi ca să-și permită ca în timpul liber să facă orice le place. 
Tot mai des, lucrurile care le plac sunt ciudate. Alegerea 


este ceea ce alegem. 


BOGĂȚIA SE CAPITALIZEAZĂ, IAR ASTA 
ADUCE ȘI MAI MULTĂ CIUDĂŢENIE 


De pe site-ul etsy.com puteți să cumpăraţi o mașină de 


scris, reconstruită manual, dotată cu cablu USB. Vă va 

costa vreo 400 de dolari să puteţi dactilografia un roman 
pe propriul iPad, utilizând o mașină de scris veche de 
cincizeci de ani. Piaţa (și nou-găsita noastră bogăţie) i-a 
îngăduit lui Jack Zylkin să-şi îmbrăţișeze hobby-ul și vă 
îngăduie vouă să deţineţi ceva la care un specialist în mar- 
keting care se adresa maselor nu s-ar fi gândit niciodată. 

Pentru 500 de dolari, oricine poate să achiziționeze de 
la compania aeriană JetBlue un permis de călătorie valabil 
o lună. Sute de avioane construite în Seattle sau în Franţa, 
deservite de mii de piloţi licenţiaţi şi de însoţitoare de 
zbor, întreținute de mii de mecanici, controlate de compu- 
tere (rodul a miliarde de dolari investiţi în cercetare și 
dezvoltare), vă vor aștepta să decideți unde vreţi să 
mergeţi. După care vă vor transporta acolo în siguranţă. 

Puteţi să zburaţi în orice oraş doriți. Zilnic. 

Suntem înconjurați de miracole, de putere și de alege- 
rile create de zece mii de ani de creştere a productivității. 
Mai este atunci de mirare că suntem răsfățați de posibilita- 
tea alegerilor, că ne așteptăm la ele, că le solicităm? 

Productivitatea se capitalizează. Chiar în momentul 
ăsta, noi câștigăm bogăţie de pe urma unor invenții create 
acum o sută de ani, descoperiri făcute de părinţii sau de 
bunicii noștri, scurtături descoperite cu mult înainte ca noi 
să începem să muncim. Natura tot mai interconectată a lumii 
noastre înseamnă că dispunem de active uriașe — cuttere 
laser, autostrăzi, compuşi chimici şi modalităţi inovatoare 


de procesare a ideilor —, care ne așteaptă să facem ceva nou. 

Un computer ar trebui să coste un miliard de dolari, 
dar voi puteți să cumpăraţi unul cu numai 200 de dolari. 
Motivul? Cunoştinţele, investiţiile și inovațiile de acum un 
deceniu sau două au fost deja rambursate. Noi obținem 
beneficiile inovaţiilor anterioare, dar nu trebuie să plătim 
pentru ele — și nu este vorba doar despre progresele din 
zona de manufacturare, ci și de cele din rețelele noastre, 
din pieţele noastre și din modalităţile în care diversele 
forme de media promovează ceea ce creăm. 

Cererea de normal (alimentată de explozia producti- 
vităţii determinată de punctul culminant al revoluţiei 
industriale din anii 1920) se ciocnește acum, ca o ironie a 
sorții, dar în mod inevitabil, cu trendul ciudăţeniei (ali- 
mentat de explozia manufacturii și a productivității de 


marketing intervenită în 1920). 


IMPACTUL ASUPRA PROPRIEI 
NOASTRE CULTURI 


Fără vreo instruire specială sau permisiune, oamenii 
pot să imagineze designul unui tricou, pot să dea o petrecere, 
să cânte o melodie sau să scrie o poezie. Nici o noutate 
până aici — toate nu sunt abilități tehnice, ci culturale. 
Oamenii au fost dintotdeauna creatori. Noi ne exprimăm, 
ne conectăm cu alții și ne creăm căminul prin intermediul 


culturii la care aderăm. 

Cea mai importantă mutație culturală pe care internetul a 
amplificat-o este capacitatea producerii unui impact asupra 
propriei noastre culturi. Este mai uşor ca oricând să creăm 
un videoclip, să răspândim o idee ori să ne trăim viața 
înconjurați de oameni care gândesc similar. lar oamenii 
aceia, care gândesc similar, când sunt expuși la stimulul 
creativității noastre, îi stimulează la rândul lor pe alții. 
O cultură nouă este creată peste cea veche, apoi un alt strat 
de cultură se suprapune peste ea. 

Revoluţia Pro-Am - impactul tot mai mare al amatori- 
lor care lucrează la standarde profesioniste — înseamnă 
că amatorii, nerecunoscuţi de vreo entitate oficială, pot să 
publice, să creeze și să se interconecteze. Asta înseamnă că 
un singur individ poate să ne schimbe perspectiva asupra 
produselor realizate pe comandă, asupra costumelor de 
Halloween sau asupra oricărui alt subiect. 

Contribuitorii Pro-Am fac o muncă de nivel profesio- 
nist, cu un impact important și o fac pentru propria lor 
plăcere. Poate că descoperă asteroizi, editează enciclopedii 
sau scriu coduri pentru driverele imprimantelor. Pentru 
că pot să facă lucrurile astea. Iar sistemul permite ca 
munca lor să fie de nivel profesionist şi, în același timp, 
o susține, pentru a avea impact important. 

Legătura lipsită de efort a triburilor (persoane care 
aderă la aceeași cultură) consolidează idei care poate că 


altfel ar sfârși prin a fi abandonate. Triburile cu membri 


40 Seth Godin 


Pro-Am accelerează idei în formare și le răspândesc într-o 
buclă de feedback care încurajează și mai multă creaţie. 

Opriţi-vă câteva clipe din citit și gândiţi-vă că așa ceva 
era imposibil acum patruzeci de ani. Imposibil! Probabili- 
tatea ca un individ obișnuit să poată să creeze un articol, 
o imagine, un dispozitiv sau un algoritm care să schimbe 
conversațiile era aproape invizibil de mică. În prezent, 
calea de la idee la conversaţie și la alegere este mult mai 
clară. Ușa deschisă este o invitaţie care consolidează 
impulsul de a crea. 

Gândiţi-vă la cazul tragic al lui Van Gogh. El a vândut 
în timpul vieţii un singur tablou şi a trăit în solitudine, 
convins că opera sa era (și avea să fie mereu) neglijată. 
Imaginaţi-vă care ar fi fost impactul asupra vieții și artei 
sale, dacă ar fi fost conectat la un cerc înfloritor de fani și 
de colegi artiști. 

Când un artist (nu doar un pictor, ci orice persoană 
care creează idei și lucrări noi) beneficiază de posibilitatea 
amplificării creaţiilor sale, aceasta îl transformă și, în 
același timp, ridică ștacheta pentru cei care-l vor urma. 

Postați un videoclip în care cântaţi acordurile lui Eric 
Clapton pe o chitară acustică şi, în mai puţin de o oră, veți 
primi reacţii din partea altor chitariști. Aţi stabilit o 
legătură. Vedeţi creaţiile lor, le încorporaţi în compoziţiile 
personale și ați fost amplificat. 

Pew Internet & American Life Project prezintă rapoarte 


despre tendinţele a milioane de utilizatori ai internetului. 

Potrivit unui astfel de raport, „mulţi apreciază dimensiu- 
nile sociale ale implicării, dar, în realitate, doresc să aibă 
impact. Majoritatea s-au simțit mândri de un grup căruia 
i-au aparţinut în ultimul an și ceva mai puţin de jumătate 
afirmă că au reușit ceva ce n-ar fi putut să reușească pe 
cont propriu“. 

Chris Anderson de la TED a vorbit despre progresul 
rapid înregistrat de abilități extrem de diverse precum 
skateboardingul şi oratoria. Artişti, actori și genii de 
toate felurile pot să își posteze lucrările on-line, pot să 
vadă cum ele sunt îmbunătăţite de alţii, după care își 
ridică propria ștachetă. 

Unul dintre rezultate este creşterea rapidă a ritmului 
dezvoltării creative. Glumele, memele, imaginile, invențiile 
și ideile se răspândesc mai departe și mai rapid ca oricând, 
câștigând atât viteză, cât și intervenţii valoroase pe traseu. 
Apoi revin la noi, aducându-ne legături şi susținere. 

Acum cinci sute de ani, statul portughez a decretat ca 
fiind o infracțiune publicarea unei hărți a Lumii Noi sau a 
celorlalte explorări ale sale. Se dorea ca nimeni să nu ştie 
ce exista în acele locuri. Internetul și triburile pe care le 
susține violează legea respectivă. Toată lumea continuă să 
publice hărți detaliate, astfel ca alți exploratori să poată 
înainta și mai rapid. 

Când nu te simţi singur, e mai ușor să fii ciudat, ceea ce 
contravine așteptării noastre că individul ciudat este și un 


solitar. Acceptarea socială a comportamentului ciudat 

crește popularitatea ciudaţilor. Efectul de consolidare 
determină triburile să se îndepărteze rapid de ideea 
maselor, aflată acum în destrămare. Individul ciudat 
pare normal în ochii micului său grup alcătuit din persoane 
care fac alegeri, totuși comportamentul lui nu are un 
impact suficient ca să fie atrăgător pentru specialistul în 
marketing care țintește masele. Drept urmare, acesta din 
urmă continuă să nu sesizeze esenţialul. El e preocupat 
să identifice grupuri gigantice, în loc să se organizeze ca să 
deservească triburile mici și să lucreze cu ele. Probabil 
că ar fi bine să vă opriți și să recitiţi fraza anterioară, 
fiindcă predilecţia noastră pentru mase este atât de intensă 


şi de înrădăcinată, încât adesea o trecem cu vederea. 


SPECIALIȘTII ÎN MARKETING INTELIGENȚI 
ÎI SUSŢIN DEJA PE CEI CARE DORESC 
SĂ ALEAGĂ 


Cultura noastră, în special cea din Statele Unite, continuă 
să se bazeze pe achiziția de bunuri. lar ciudățenia ar avea 
o forță culturală redusă dacă n-ar exista suvenire și flecuș- 
tețe pe care să le cumpărăm ca să ne alimentăm ciudăţeni- 
ile. Fără obiecte pe care să le cumpărăm ca să ne susţinem 
pasiunile, mă tem că multe dintre ele ar dispărea. 

Nu vă temeți! Specialiștii în marketing au schimbat 


viteza și conduc acum tendinţa spre ciudățenie. De fapt, 

cei inteligenți au terminat cu marketingul pentru mase și 
fac deja co-marketing cu părți din piață. 

Indiferent care v-ar fi predilecția sau pasiunea, specia- 
liștii în marketing au ce să vă vândă și sunt interesaţi să 
facă asta. Disney vă va ajuta să vă căsătoriţi în Orlando. 
Zappos vă va vinde exact pantofii la care vă gândeaţi, pe 
mărimea dorită. NetJets are avioane private care să vă 
ducă CEO-ul oriunde vrea să ajungă, la nici o oră după 
primirea comenzii. Suntem atât de obișnuiți să dispunem 
de alegeri, încât este aproape șocant când nu le avem: 
cum adică nimeni nu produce clăpari cu talpa lată pentru 
schi fond? 

Compania Threadless merge şi mai departe. Ea nu are 
un departament artistic care să le conceapă tricourile. 
Clienţii sunt cei care le concep și apoi le vând celorlalți 
clienți. Vă doriţi un tricou care să anunţe „Obiceiurile de 
hrănire ale urșilor“? Vi-l vor vinde cu mare plăcere. 

Pe lângă faptul că este capabil să producă ce dorește 
piața, tipul acesta nou de specialist în marketing, este mai 
priceput în a deduce ce își dorește piața. Şi, pe măsură ce 
se identifică cu nișele de interes de tip non-mase, el încu- 
rajează alte ciudățenii din nișa în care se află. 

Dacă vreţi să vindeţi unor colecționari obsedaţi puşti 
realizate manual, la prețul de 900 de dolari, modul cel mai 
simplu ca să vă creșteți vânzările este să măriți piața de 
colecționari obsedați de puști. Asta înseamnă că specialiștii 


în marketing încearcă să impună această ciudățenie aparte 

celor care ar putea să fie atrași de ea. Apoi, pe măsură ce 
piaţa se mărește, ei merg mai departe și extind cadrul, 
producând puști tot mai ușoare și mai dorite... ceea ce 
înseamnă lărgirea sferei obsesiei. Mai multe opțiuni, mai 
puţine mase de consumatori. 

Ciclul continuă, prin observarea de către specialiştii în 
marketing a scânteii emergente a ciudatului, pe care o 
întețesc și o restituie pieței, care devine și mai ciudată, 
împingându-i mai departe pe specialiști pe calea lor. 

Revista Stereophile publică reclame pentru cabluri de 
difuzoare lungi de trei metri, care costă 1 000 de dolari 
metrul (sigur că da, este vorba despre ambele cabluri, dar 
chiar și așa). Reclamele acelea finanţează revista, care 
conține articole despre audiofili ciudați și hobby-ul lor 
scump și ridicol. Articolele respective îi încurajează pe 
cititori să-și ducă hobby-ul mai departe, iar producătorii 
răspund, creând produse și mai ridicole. 

Ciclul acesta duce la piața bunurilor second-hand, la 
un loc precum audiogon.com, unde audiofilii ciudați, mai 
puţin avuţi, dar la fel de pasionaţi, pot să cumpere și să 
vândă echipamente la jumătate din prețul celor noi. Încă și 
mai bine, ei pot să găsească platforme de discuţii, unde 


pot să comenteze, de pildă, această postare on-line: 
Conectaţi circuitul primar (superior) la un oscilator audio 


sau generator de funcție. Acestea sunt cablurile albastru 


și maro, pentru un transformator de tip push-pull, sau 

albastru și roșu, pentru unul final. Reglaţi frecvenţa la 
1 000 de cicluri pe secundă și ieșirea la maximum. După 
aceea folosiți un voltmetru de curent alternativ ca să 
măsuraţi tensiunea atât pe circuitul primar, cât și pe cel 
secundar. Împărţiți numărul mai mare la numărul mai 


mic şi ridicaţi la pătrat rezultatul. Aceasta este impedanţa. 


Sau iată o altă postare, de pe un forum, care se referă la o 


conversaţie în care puțini dintre noi se pot imagina implicați: 


Dislocation Meshing este o abordare nouă și promiță- 
toare a discretizării automate cu elemente hexaedrice 
pentru analiza elementelor finite. Obiectivul grupului 
este de a face schimb de cunoștințe, experienţe și idei 
despre felu! în care Dislocation Meshing poate soluţiona 


problemele practice de azi și de mâine. 


TRIBURILE SUNT MAI BINE CONECTATE 


Tot așa cum specialiștii în marketing au acționat în mod 
activ pentru amplificarea buclei de feedback care face mai 
acceptabilă ciudățenia, și oamenii procedează la fel, chiar și 
atunci când banii nu sunt implicați. Motivul pentru care 
indivizii se îndepărtează de mase nu este posibilitatea de a 
cumpăra mai multe obiecte. Bunurile materiale și comerțul 


nu sunt telul, ci doar o consecinţă. Ţelul este conectarea. 

Mergeţi la un miting Tea Party și probabil că vă veţi 
îndepărta de curentul politic majoritar, intrând însă în 
curentul majoritar Tea Party. Vizitaţi un site despre arta 
tatuajelor extreme și probabil că vă veţi alege cu mai mult 
tuş. Participaţi la o conferință despre teoria manufactură- 
rii la comandă și probabil că vă veţi impulsiona compania 
să se dezvolte și mai rapid. 

Toate astea sunt evidente? Bineînţeles că da. Însă abia 
în ultimele decenii instrumentele de conectare au devenit 
atât omniprezente, cât și eficiente, iar mișcarea spre 
„silozuri“ multiple, în locul unei singure comunități 
gigantice, și-a accelerat ritmul. 

O sută patruzeci și unu de pompieri curajoși din 
Barbados aparţin grupului de pompieri vorbitori ai dia- 
lectului bajan de pe platforma on-line Ning. Această 
comunitate virtuală îi conectează și-i asigură că ei sunt 
normali în ciudăţenia lor. Oamenii aceia sunt obsedaţi de 
meseria lor și vor s-o facă bine. Nu „bine“ potrivit stan- 
dardelor noastre (cei mai mulți dintre noi nu înțelegem 
motivul pentru care cineva și-ar risca viața în mod gratuit, 
optzeci de ore pe săptămână), ci potrivit standardelor 
comunității de pompieri. 

Fiecare dintre comunităţile acestea este propriul ei 
„siloz“; fiecare este o microcultură care îmbrățișează con- 
ceptul iniţial de ciudățenie, pentru ca apoi s-o pornească 


pe o direcţie proprie. 

Prin urmare, creația amplificată, eficiența marketingului 
și susținerea triburilor tind spre un final comun: devenim 
tot mai ciudaţi. Masa se dezintegrează. Singurele care se 
împotrivesc modei acesteia sunt mentalitatea de tip fabrică 
și predilecţia culturală pentru submisiune. 

Putem sau nu să fim de acord că pierderea unui centru 
cultural este un lucru bun, dar, de fapt, nu contează ce crede 
o generație că este bine pentru generația următoare... 
toate alegerile noastre duc într-o singură direcţie, iar 


aceasta se îndepărtează de centru. 


III. 
MĂRIREA TREPTATĂ ȘI INEXORABILĂ 
A CURBEI LUI GAUSS 
Masa se referă la centru — la un centru mare, solid şi 
accesibil. Guvernele, specialiștii în marketing și profesorii 


s-au concentrat pe oferta de servicii și pe profitul de pe 


urma maselor. lar acum centrul se topeşte. 


ISTORIA (SCURTĂ) A PESCUITULUI 


Mă întreb cine a fost primul individ (sunt sigur c-a fost 
un bărbat) care a pescuit de plăcere. 

Cu certitudine, pescuitul nu era un hobby acum trei 
mii de ani. Pescuitul însemna muncă. Treptat însă, am 
devenit destul de bogaţi pentru a putea face lucruri care 
anterior însemnaseră muncă — şi pentru a arunca înapoi în 
apă peștii pe care-i prindeam. 

Stai așa, lucrurile devin încă și mai ciudate! 

În vreme ce bogăția ne-a permis să ne găsim hobby-uri 
costisitoare și consumatoare de timp, precum pescuitul, 
am fost împinși către hobby-ul pe care-l alegeam în mod 
tradițional, unde „tradiționalul“ era definit de cei aflați 
la putere. 

Media și specialiştii în marketing s-au asigurat că 
majoritatea oamenilor vor pescui (acest hobby nou) la fel 
ca toți ceilalți. Field & Stream și alte reviste i-au învăţat pe 


hobby-işti modul „corect“ de a proceda. Producătorii i-au 

încurajat pe toţi să-și găsească un hobby popular și să-și 
cumpere echipamente populare. Magazinul local de 
produse sportive vindea pentru piața de masă produse 
cu care să ne practicăm hobby-ul ales, însă numai pro- 
dusele standard. 

Abia recent a apărut posibilitatea ca, în mai puţin de 
zece secunde, să găsiți undița de bambus Orvis, ediția spe- 
cială Mitey Mite, la prețul de 3 500 de dolari, ori să intraţi 
pe site-ul lui Rocky Ford, unde există muște artificiale 
Caddis Olive, din păr de elan, create de Al Troth, la prețul 
de nouăzeci și nouă de cenți bucata. Sigur că da, există tot 
atâtea tehnici de pescuit câți pescari există — și destui 


susținători înflăcărați pentru orice vă place vouă să faceți. 


ȘI O ISTORIE A PÂINII 


Vreme de cinci mii de ani, dacă voiai pâine, o coceai 
singur. O coceai așa cum făcuse și mama ta, din ingre- 
diente locale, incluzând probabil cereale integrale. Nu 
arăta frumoasă, dar probabil că era bună. 

Industrializarea ne-a adus brutăria, apoi brutăriile 
automate și după aceea brandul Wonder Bread: o pâine 
albă, rafinată, pură și mereu la fel. Wonder este pâinea 
medie pentru omul mediu, pâinea căreia i se face publi- 
citate, este promovată și omogenizată. Wonder este 


tipul „normal“. 

În mai puţin de un secol, am trecut de la o cultură a 
personalului la una a industrializării — masele au ajuns 
la conducere. 

Apoi, bineînţeles, compania-mamă a pâinii Wonder a 
dat faliment, reclamele au dispărut și curba lui Gauss s-a 
lăţit. De acum, tipul „normal“ nu mai înseamnă neapărat 
pâinea medie pentru omul mediu. 

De exemplu, Daniel Leader conduce brutăria Bread 
Alone și câștigă milioane de dolari, vânzând de toate, mai 
puţin pâine Wonder. El produce pâine organică, pâine 
cu făină de grâu spelt, pâine din aluat dospit și pâine cu 
semințe de floarea-soarelui. Nu vinde doar pentru pieţe 
de nișă minuscule, ci pentru zeci de mii de oameni, altfel 
normali, care cumpără din piețele fermierilor şi profită de 
posibilitatea de a alege. 

În SUA nu mai există nicio fabrică de pâine care să-și 
permită să mai ignore consumatorii marginali. Centrul 
este erodat și periferia devine forța propulsoare pentru 


ceea ce produc brutarii, iar noi mâncăm. 


CU TOŢII VREM CEE COOL: 
„KUNG FU FIGHTING“ 


Colecția voastră de muzică nu seamănă cu a nimănui. 
Vizita voastră la nesfârșitul „bufet suedez“ de muzică se 


finalizează cu o listă de melodii care diferă de cele alese de 

alţii. Ccnsumul este interesant — ce căutăm, de ce călătorim 
sau despre ce conversăm -nu pentru abundență, ci pentru 
aşa-zisele elemente de nișă. 

De ce alegem o sursă de muzică în locul alteia? Pentru 
elementele cool. 

Cory Doctorow explică astfel popularitatea partajării 
fișierelcr de muzică: „De ce ne-a captivat Napster pe 
atâția dintre noi? Nu pentru că ne putea oferi melodiile 
din Top 40, pe care le-am fi putut asculta pur și simplu 
deschizând radioul, ci pentru că 80% din toată muzica 
înregistrată vreodată nu exista de vânzare nicăieri în 
lume, iar în acest procent intrau toate piesele care ne-au 
mișcat vreodată, toate reminiscențele muzicale îngropate 
în memorie, toate melodiile la auzul cărora surâdeam 
instinctiv.“ 

Cu alte cuvinte, nu Beatles-ii au făcut populară parta- 
jarea fişierelor (pentru că toţi iubitorii de Beatles aveau 
deja discurile lor). Nu, lumea a pornit la vânătoare de 
MP3-uri pentru „Kung Fu Fighting“, Partridge Family şi 
Sister Sledge. Am renunţat la comoditate pentru a căuta 
muzica obscură care nu exista deja în casă. 

Calculele au fost fundamental și permanent modificate: 
ați avut succes prin alimentarea și hrănirea „nișelor“ așa 
cum le spuneam noi, nu prin impunerea forțată a norma- 
lităţii, indiferent cum ar fi ea definită. Tower Records nu 
ne-a putut satisface dorința permanentă de varietate și 


au dispărut. 

CLOPOTUL SAU CURBA LUI GAUSS 
SE LĂȚEȘTE 


Distribuţia unei populaţii are în mod frecvent forma 
curbei lui Gauss. De exemplu, dacă le-aţi cere tuturor ele- 
vilor dintr-o școală să se așeze în linie, în ordinea înălțimii, 
curba care ar reprezenta numărul de copii cu aceeaşi înăl- 
time ar avea forma clasică de clopot — ar fi la fel de mulți 
copii de 1,20 m pe cât ar fi copiii de 1,80 m, iar mult mai 


mulți s-ar găsi la valoarea medie intermediară de 1,50 m. 


Normali 


Anarhiști 


ra 


Motocicliști ii 


Beatnici 


În 1955, distribuţia comportamentelor era strâns grupată. 


Deloc surprinzător, curba aceasta este numită „distribu- 
ţie normală”. Este extrem de des întâlnită în legătură cu 
aproape orice fenomen aţi examina (utilizarea internetului, 


kilometri de navetă zilnică la serviciu, lungimea părului). 

Se întâmplă totuși ceva surprinzător. Apărătorii maselor, 
ai normalității și ai submisiunii constată că multe dintre 


curbele lui Gauss ce ne descriu comportamentul se lățesc. 


„CLOPOTUL“ NU A DISPĂRUT, 
DAR E DIFERIT 


Specialiştii în marketing au fost uimiţi și încântați să 
dispună de un secol în care nu numai că piețele pe care 
vindeau se defineau printr-o curbă a lui Gauss destul 
de ușor de depistat, dar „clopotul“ curbei era ascuţit. În 
America, aproape toată lumea bea fie Pepsi, fie Coca-Cola. 
Aproape toată lumea purta încălțări Keds. Aproape toată 


lumea vorbea engleza. 


Normali 


Punkiști Pasionaţi de calculatoare 


Intelectuali 


În 1975, distribuția comportamentelor se lărgea. 

Managementul unui restaurant cu autoservire era 
simplu, pentru că toată lumea consuma aceleași mâncăruri. 
Managementul unei agenţii turistice era simplu, pentru că 
toată lumea voia să meargă în aceleași locuri. 

Distribuţiile comportamentului rămân, dar, pentru că 
„ancorele“ ce țineau în loc comportamentul respectiv au 
slăbit, „clopotele“ s-au teșit, lăţindu-se spre bază, aidoma 
unor sculpturi în gheaţă care se topesc. 

Brandul de orez numărul unu din supermarketurile 
americane era cândva Carolina. Acum brandul numărul 
unu este „altele“. Corn Flakes obişnuia să ocupe aproape 
tot raftul cu cereale; în prezent, raftul acela e mai lung 
decât tot raionul cu alimente ambalate din supermarketul 
de urmă cu câteva decenii. 

Automobilele obișnuiau să fie vopsite doar în negru, 
apoi în alte câteva culori, dar Scion vinde actualmente un 
automobil conceput pentru a fi revopsit și personalizat. 
Dorim ceea ce ne dorim. 

Puteţi argumenta împotriva acestui curent pe propriul 
risc. Puţini sunt specialiștii în marketing, politicienii, 
liderii religioși sau părinţii capabili să se împotrivească cu 


succes acestui val. 


TOTUL A ÎNCEPUT CU ÎNGHEȚATA 


Ideea a treizeci și una de arome de îngheţată este 


ridicolă. La fel ca ideea unui magazin de vinuri cu cinci 

mii de sortimente. La fel ca ideea de la baza Registrului 
Thomas: o serie de volume ce enumeră toți furnizorii și 
vânzătorii care sunt nerăbdători să vândă firmelor uneltele 
de care au nevoie ca să producă orice — de la dispozitive 
pentru scanarea liniei de ambalare a alunelor, care să 
caute fragmente metalice rătăcite, până la un sistem de 
bandă rulantă cu 3% mai rapid decât cel pe care-l aveţi 
în prezent. 

Desigur, dezintegrarea alegerilor limitate și a maselor 
docile n-a început cu înghețata. Drumul spre ciudăţenie a 
început cu curtea regală, cu presa de tipărit și cu dorința 
capitaliştilor de a găsi o nișă fără substituenți imediaţi. 
De îndată ce au descoperit că pot să facă profit din faptul 
că erau diferiţi, comercianții au început să acţioneze 
pentru a fi diferiți. 

Curentului acela i s-a adăugat nașterea epocii industriale. 
Dacă eşti manufacturier, nu doar că vrei specializare, ci 
chiar insiști asupra ei. Dacă o componentă nouă, un con- 
sultant nou sau un proces nou îţi crește productivitatea, 
o să-l cumperi. 

Opţiuni au existat mereu pentru cei care-și puteau 
permite să aleagă, dar acum tot mai mulți dintre noi (poate 
patru miliarde) își pot permite să facă alegeri. Oameni 
despre care obișnuiam să presupunem că erau prea săraci 
ca să conteze, prea săraci ca să merite o alegere sau ca să 


câştige putere de piață, descoperă că și ei au opțiuni. 

PUTEREA ÎI APARȚINE 
CELUI CARE FACE ALEGERI 


La câțiva kilometri de Berelli, India, într-un sătuc în 
care un locuitor obișnuit câștigă 3 dolari/zi, am discutat cu 
un vânzător de fructe despre noua lui lanternă solară. 

El alesese lanterna. El o cumpărase. N-o primise de la 
fabricant şi nici de la vreo organizaţie de asistenţă inter- 
naţională. O alesese fiindcă și-o dorise și fiindcă, potri- 
vit calculelor sale, ea merita. Asta înseamnă că d.light, 
fabricantul lanternei, trebuie să se gândească cum să încânte 
oameni ca el, dacă dorește să câștige mai mulți clienți. 

Omul acela, care putea fi considerat cu ușurință sărac, 
este acum bogat. Nu este bogat fiindcă ar avea tot ce își 
doreşte și îi este necesar — nici pe departe! Nu, e bogat 
fiindcă poate să facă o alegere, pentru că face parte dintr-o 
piaţă căreia îi pasă de interesele lui. 

Când pe lista celor îndreptăţiți să aleagă puteţi adăuga 
oameni care câștigă doar câţiva dolari pe zi, ați deschis 


ușa spre jumătate din lume. 


PIAŢA ÎI DĂ PUTERE CELUI 
CARE FACE ALEGERI 


Nu toți operatorii de fonduri speculative sunt la fel, așa 


cum nici toți țăranii nu sunt la fel. Orice sistem care-i tratează 

ca pe un grup omogen le răpește capacitatea de a fi indivizi 
de sine stătători. Marketingul de masă nu avea altă opțiune 
decât de a proceda așa, fiindcă nu exista un mod eficient de a 
ajunge doar la puţinii clienţi care ar fi putut fi interesați. 

Piața însă nu mai poate să înainteze ignorând orbirea 
specialiștilor în marketing. Dacă oamenii aleg să interac- 
ționeze, ei câștigă putere, pentru că alegerea le aparţine 
lor, nu specialiștilor în marketing. Dacă vreți ca eu să 
cumpăr de la voi, poate că ar trebui să-mi recunoașteți și 
apoi să-mi respectaţi ciudăţeniile. 

Pe de o parte, noi glorificăm alegerea. Dorim să putem 
să alegem și ne imaginăm că și alții vor același lucru. 
Nimeni nu spune că este greșit moralmente să preferi 
ciocolata în locul vaniliei sau că e egoist să fii vegetarian. 
În același timp însă, companiile și producătorii sunt serios 
ameninţaţi de alegeri, se tem de ceea ce este ciudat și 
încearcă să ne determine să ne conformăm. 

De îndată ce intră pe piață, consumatorii câștigă putere, 
deoarece puterea provine din alegere. Puterea consumatorilor 
este o forță nou-nouţă și crește exponențial, ca rezultat al unei 


bogății sporite care există în paralel cu sporirea alegerilor. 


MULTE CURBE ALE LUI GAUSS, 
NU DOAR UNA 


Acum patruzeci de ani, nu era neobișnuit ca unele bestse- 


lleruri să rămână un an întreg în topul celor mai vândute 


cărți. Similar, filmele puteau să domine topurile luni la rând. 

Pe atunci petreceam mult timp încercând să citim cărțile 
pe care le citea toată lumea și să vizionăm filmele pe care 
le viziona toată lumea. 

În prezent, un bestseller este un succes doar preț de 
o săptămână sau două, după care apare un altul. Motivul 
este că nu mai vedem o singură listă de bestselleruri, ci 
mai multe, suprapuse. Unul după altul, triburile nomi- 
nalizează diverse poveşti de succes. O piesă rap, apoi o 
baladă. Un thriller, apoi o comedie. O carte pentru stu- 
dioșii în vârstă de treizeci de ani, apoi o alta pentru 
tinerele mămici. 

Există multe curbe ale lui Gauss, nu doar una. Nouă nu 
ne pasă atât de mult de toți; ne pasă însă de noi — iar prin 
„Noi“ înțelegem oamenii noștri, tribul nostru, grupul nostru 


de interese, ciudățenia noastră —, nu de masele anonime. 


MASA ESTE PENTRU NOI 
CA APA PENTRU PEȘTI 


Am trăit atâta vreme cu prezumția masei, încât nici 
măcar nu observăm cât de adânc înrădăcinată este 
presupunerea că totul trebuie să fie normal. Această 
presupunere e înrădăcinată în mama care cumpără 
haine normale copilului ei, astfel încât ambii să se con- 
formeze. Şi este înrădăcinată în copil, căruia i se spune 


că nu-și poate purta pelerina Batman la școală, fiindcă 

restul elevilor nu poartă așa ceva. Și este înrădăcinată în 
elevul de liceu care vomită din cauza berii pe care a 
băut-o ca să se încadreze în grupul de colegi cu minţile 
spălate, puştii cărora li se pare că e cu-adevărat cool să 
facă tot ce li s-a arătat în reclame. 

Am fost educați din pruncie să impunem statu-quoul. 
Predilecţia noastră este pentru mulți. Vrem să le facem 
plăcere multora. Să le vindem multora. Să fim organizați 
ca să-i deservim pe mulți. Îi admirăm pe politicieni în 
funcţie de numărul de voturi pe care le-au obținut de la cei 
mulți, ascultăm Top 40 ca să fim la curent cu ce ascultă cei 
mulți. Armata noastră este formată din mulți care se luptă 
cu mulți, în numele celor mulți. 

Corporaţiile aleg firmele de contabilitate, bazându-se 
pe cei mulți. Restaurantele cu autoservire îi servesc pe 
cei mulți, la fel ca autostrăzile pe care le construim și 
medicamentele în care investim. 

Surpriză! Ciudaţii sunt acum mai importanţi decât cei 


mulți, fiindcă acum ciudaţii sunt cei mulți. 


PREMIUL DE MASĂ MAD MEN 


De ce sunt atât de valoroase branduri ca 7-Up, 
Nationwide Insurance, Alka-Seltzer și Tide? 
Răspunsul este ignorat cu ușurință: mai bine de 


patruzeci de ani, reclamele TV au fost ieftine. 

Televiziunea le-a oferit specialiștilor în marketing 
masa. Cumperi destule reclame și cumperi încredere. 
Încredere și spaţiu pe raft. Combinația le-a adus vânzări 
nu doar azi, ci şi mâine. 

Vreme de trei generații, televiziunea a generat o valoare 
mai mare decât îi costa pe cei care făceau reclamă. Recla- 
mele nu trebuiau să fie grozave, ba nici măcar bune. Tre- 
buia doar ca brandurile să apară în foarte multe spoturi 
publicitare. În mod surprinzător, relativ puţini specialiști 
în marketing, au înțeles asta, astfel că numărul superbran- 
durilor nu e nici pe departe atât de mare pe cât ar fi fost 
posibil. Trebuia să ai curaj să-ţi cheltuiești tot numerarul 
disponibil pe reclame TV și puţini și-au asumat riscul ăsta. 

Rezultatul discountului extraordinar? Unii specialiști 
în marketing au devenit dependenţi de mase. Au devenit 
dependenţi de ideea că ar putea crește, profita și obține 
rezultatele trimestriale prin crearea de bunuri medii pentru 
oameni medii, pe care să le susțină prin multă publicitate. 

După care mecanismul a încetat să mai funcţioneze. 
Brusc, televiziunea s-a scindat și, pe neașteptate, reclama 
n-a mai fost un chilipir. Maxima „Cheltuieşte până la ulti- 
mul ban“ n-a mai funcţionat. 

Iar asta a dus la mii de dependenţi de TV, la branduri 
care nu știau cum să se replieze, neavând niciun plan B. 

Ele sunt dependente de masă şi nu mai există masă disponibilă. 

Tom Harrison conduce grupul DAS din Omnicom, al 


doilea cel mai mare holding publicitar din lume. lată acum 

și detaliul surprinzător: în mai puțin de cincisprezece ani, 
grupul lui Tom, care conţine toate părțile nepublicitare 
ale companiei, componentele de service și promoționale, 
a crescut de la 11% la aproape 60% veniturile Omnicom. 
Exact! Peste jumătate din veniturile celei de-a doua 
agenţii publicitare din lume provin din activități care nu 


sunt de publicitate în masă. Jocurile au fost făcute! 


PE CINE VOM DEZAMĂGI? 


Poate că ședințele cele mai dificile (şi adesea cel mai 
puţin productive) pe care le au specialiștii în marketing de 
masă tratează înstrăinarea unor grupuri de consumatori 
sau vânzători. 

Dacă insistaţi să oferiţi totul pentru toți, veți eșua. 
Singura alternativă este să oferiţi ceva important unui 
număr redus de oameni. 

Și cum faceţi asta? Dezamăgind niște indivizi normali, 
doar ușor atașați, care, la drept vorbind, pot probabil să 
trăiască perfect și fără voi. 

Zona de schi de la Jackson Hole are de ales: să devină 
încă și mai prietenoasă cu practicanţii sporturilor extreme, 
care caută pârtii pentru experți, ori să-și reducă în mod 
deliberat nivelul de ansamblu, pentru a fi mai deschisă 
față de schiorii medii, adică față de grosul celor aflați în 


vacanţă, care s-ar putea gândi să călătorească până acolo. 

Probabil că vă puteți imagina deja argumentele. 
„Dacă nu vom deschide mai multe pârtii pentru începă- 
tori şi nu vom construi o cabană nouă, îi vom pierde pe 
clienţii aceia, care vor merge în Aspen!“ Nu e ușor să te 
îndepărtezi de medie, fiindcă media reprezintă masa 
sau promisiunea masei. Şansa de a deveni următorul 
produs de succes, în stil Wonder Bread/Budweiser/ 
Chevy, e seducătoare, însă de acum nu mai e practică. 
Terenul e prea aglomerat și nu există destule avantaje 
după ce ați construit un brand normal, un brand al căii 
de mijloc. 

Dacă-i deservești pe normali, îi vei dezamăgi pe ciudaţi. Și 
pentru că lumea devine tot mai ciudată, asta e o strategie 


stupidă. 


Normali 


m 


i - “Å, Membri Tea Party 
Ecologiști [i A 


= / Bătrâni 


a indivizi fără impac: 


Obsedați de Twitter 


hependențţi de NI 
chirurgie plastică N 


Până în 2010, distribuţia comportamentului se lăţise într-o asemenea 
măsură, încât ciudaţii din exteriorul cadrului era mai mulţi decât 
normalii din interior. 

PARANTEZA GUTENBERG 


Cercetători de la University of Southern Denmark au 
atras atenţia că perioada de cinci sute de ani ai revoluției 
Gutenberg se apropie de sfârșit și chiar și ceva aparent atât 
de stabil precum cartea comercializată în masă nu va mai 
exista mult timp. 

Posibilitatea a miliarde de oameni de a crea și de a-și 
răspândi propria versiune de cultură este ceva absolut 
nou, pe lângă care schimbările din ultimul deceniu vor 
părea triviale. 

Oportunitatea rezidă în a fi cel pe care-l caută ciudații. 


Ceea ce înseamnă că și tu trebuie să fii ciudat. 


JOHNNY CARSON NU ERA CIUDAT 


În 1972, emisiunea TV The Tonight Show a fost urmărită 
de un număr dublu de telespectatori decât versiunile 
din 2010 ale emisiunilor Late Night şi Leno puse la un loc. 
În fiecare noapte. 

Pretindem că emisiunile difuzate la TV contează 
pentru atragerea maselor. Nu e adevărat. Pentru că masele 
sunt mai puține. 

Serialul The Beverly Hillbillies a fost înlocuit de Mad 
Men. Poţi să fii critic TV dacă vrei, dar specialistul de mar- 


keting din tine trebuie să admită că de cincisprezece ori 

mai mulți telespectatori l-au urmărit pe Jed Clampett 
decât îl urmăresc pe Don Draper. 
Oare oportunitatea de a captiva masele de mijloc mai 


există realmente? 


NU AI VĂZUT TOTUL 


Anil Dash atrage atenţia că de acum nu mai există un 
canon, un corpus de lucrări despre care putem fi siguri că 
sunt cunoscute de o persoană inteligentă cultural. Este 
posibil să nu fi văzut niciodată Star Wars, ori să fi ascultat 
cu atenţie un concert live de Beethoven. Este perfect posibil 
să nu cunoaștem importanţa lui Keith Hernandez, Keith 
Moon sau Keith Olbermann. 

Înrăutățind și mai mult situația, nenumăratele varie- 
tăți, remixuri și continuări înseamnă că, chiar dacă voi știți 
o versiune a unei părți din canon, există o altă versiune 
mai bună și mai rapidă, cu care au interacționat doar 
pasionaţii. Eu dețin peste cincizeci de versiuni ale piesei 
„He's Gone“, interpretată de trupa Grateful Dead, și abia 
dacă am trecut de suprafaţă. 

Explozia aceasta de opțiuni și variante are un impact 
cultural important. Ea ne îngăduie să ne zbenguim aleato- 
riu, devenind tot mai ciudaţi la fiecare pas, căci, odată ce 
devenim un pic defazați, nu prea avem motive să evităm o 


defazare şi mai pronunțată. 

CÂTE MILIARDE? 


Eric Beinhocker, consultant al companiei McKinsey și 
profesor la Harvard, a calculat că doar în New York există 
de vânzare zece miliarde de obiecte. Acum cinci sute de 
ani erau numai două sute. 

Miliardele sunt prea mari ca să fie numărate, prea mari 
ca să fie depozitate, prea mari ca să le controlezi. 

Zece miliarde de obiecte, care ne cerșesc atenţia, care 
strigă să fie cumpărate, care abia așteaptă să fie luate acasă. 
Putem să fim de acord că aproape totul de pe lista asta 


nesfârșită e ciudat? 


DIGITALUL NU ESTE O UMBRĂ, 
CI O LUMINĂ (ÎNCEPEŢI CU INTERNETUL) 


Natura interconectată a internetului (peste 8% dintre 
locuitorii planetei utilizează Facebookul) a depășit explo- 
zia dot-com și a sfârşit prin a influența tot ce e produs, 
vândut, distribuit și discutat. 

Cândva a fost posibil (chiar benefic) să ignorăm propa- 
ganda digitală. Ne concentram asupra muncii și cui îi păsa 
dacă Oprah era pe Twitter. Acum însă e practic imposibil 
să interacționăm cu viitorul (sau cu prezentul) fără să deter- 
minăm felul în care interacţiunile digitale vor schimba 


competiţia. 

Chiar dacă ai fi un fermier nepriceput din statul Geor- 
gia, preţul achiziţiilor tale, piaţa pentru bunurile pe care le 
produci, disponibilitatea forței de muncă necesare — toate 
astea sunt manipulate digital, cu mult înainte ca tu, personal, 
să fi intrat în scenă. 

Internetul încurajează ciudăţenia din două motive-cheie: 
1. Reprezintă o legătură privată și ocazional publică între 

două persoane, în locul unei transmisiuni publice, care 

să fie ocazional privată. Poţi să fii ciudat pe cont pro- 
priu cu mult înainte să ți se spună de către „cultură“ 

(cât a mai rămas din ea) că trebuie să te oprești. 

2. Există un miliard de „canale“ de informare, iar tu poți 
să-l alegi pe cel dorit. Există un șir lung de canale și cel 
puţin unul se potriveşte definiției precise a ciudăţeniei 
oricărei persoane (dacă nu există o potrivire, poți să 


pui bazele unui canal nou). 
Drept urmare, există un ciclu care încurajează interac- 


ţiunile personalizate, optimizate, care-i împing pe oameni 


să fie indivizi de sine stătători, nu să se conformeze. 


PROXIMITATEA FIZICĂ PRIVITĂ 
CA BARIERĂ ÎN FAȚA CIUDĂȚENIEI 


In mod frecvent, adolescenţii se plâng că în orașul lor 


nu e nimic de făcut. N-au pe cine vedea, n-au cu cine vorbi. 

On-line există mereu ceva de făcut. 

Timp de secole, noi am fost limitați de geografie. 
Obiectele pe care puteam să le cumpărăm, bisericile la 
care puteam să aderăm, limbile pe care puteam să le învă- 
țăm, muzica pe care puteam să o ascultăm, alimentele pe 
care puteam să le consumăm — toate astea erau limitate de 
ceea ce era disponibil fizic. Puteai să fugi cu „băieții răi“, 
însă doar dacă puteai să-i găseşti. 

În prezent, desigur, totul ne este la îndemână printr-un 
clic de mouse. 

Poţi să urmezi o dietă raw-vegană, fără să locuiești în 
preajma unui magazin cu mâncare sănătoasă. Poţi să te 
alături zoroastrienilor, fără să locuiești în India. Poţi să 
susții un partid politic, fără să ai activiști în cartier. 

De îndată ce înlăturăm proximitatea fizică privită ca 
factor de obturare, unica barieră în calea ciudăţeniilor este 


alegerea. 


SUNTEM DEJA OBIȘNUIȚI 
CU CURBA LUI GAUSS 


Specialiștii în marketing inteligenţi n-au tratat nicio- 
dată piaţa (orice piață) ca pe ceva unic. Dimpotrivă! Se 
ştie (datorită lui Everett Rogers și altora) că piața conține 
pasionați, obsedați, utilizatori timpurii, utilizatori întârziați, 


iar în mijloc sunt masele. 

Dacă examinăm inevitabila fragmentare și difuziune a 
masei, merită să facem un scurt ocol pentru a vedea cum 
funcţionează ciclul de viață al adoptării produsului. 

Îmi place să utilizez piața video ca pe un mod simplu 
de vizualizare a acestui ciclu de viaţă. În stânga, pe panta 
scurtă care duce spre clopotul curbei, se află utilizatorii 
timpurii, cei care vizionează toate materialele video pe un 
iPad. Cândva, ei au folosit Tivo, care acum e însă demodat. 

În certru, clopotul curbei constă din cei care utilizează 
un DVD player pe care l-au cumpărat cu 80 de dolari din 
Walmart. Iar în dreapta sunt întârziaţii. Ei sunt cei care au 
şi acum videorecordere. 

Când apare o entitate nouă, ca Netflix on Demand, ea 
trece adesea prin curba lui Gauss. Primii utilizatori au fost 
video pasionaţii, tehno pasionaţii sau cei aflați în căutare 
de jucărioare cool. Ei și-au anunţat prietenii, oamenii care 
sunt prea ocupați (sau așa se autoconsideră) ca să bage în 
seama chestia asta nouă. Dacă e grozavă, o vor folosi și ei. 

Trebuie subliniat că ambele grupuri caută beneficii 
diferite. Pasionaţii definesc termenul „grozav“ ca repre- 
zentând ceva nou, interesant și demn de luat în seamă. 
Pe de altă parte, prietenii lor din centru definesc terme- 
nul „grozav“ ca reprezentând ceva mai ieftin, mai rapid 
și mai fiabil. 

Bineînţeles, întârziaţii așteaptă până se defectează 
produsul pe care-l dețin deja, după care, fără să aleagă, 


încep șovăielnic să folosească altul un pic mai nou. 

Pe măsură ce clopotul curbei se lățește, pasionaţii devin 
și mai ciudaţi. Ei nu mai vor doar chestia cea nouă, ci vor 
versiunea ei beta. Nu mai vor doar chestia cea nouă, ci vor 
o vor pe aceea care să fie atât de nouă, încât ceilalți pasio- 
nați nici măcar să nu fi aflat de ea. Un pasionat de denim 
poate să se specializeze — denimul nu e suficient, trebuie 
să fie denim tivit sau, mai bine, denim tivit din Japonia. 

Sunt oare unele dintre aceste microsegmente îndea- 
juns de mari pentru a se putea trăi de pe urma lor? Posibil 
că nu. Totuși, pe măsură ce piața devine tot mai adresa- 
bilă și non-anonimă, eficiența câștigată îi compensează 
din plin dimensiunea redusă. În loc să ajungeţi la 5% 
din pasionatii aflaţi în segmentul vostru, combinaţia de 
marketing de permisiune și conexiunile triburilor v-ar 
putea îngădui să ajungeţi la 20%. Piaţa poate fi mult mai 
specializată (și astfel mai mică), dar cota voastră va fi 


mai mare. 


NU PRODUSELE SUNT 
CELE CARE CONTEAZĂ 


O parte atât de însemnată din marketing și din cultură 
se referă la consum, deoarece acolo sunt banii. Noi măsu- 
răm, reglăm și îmbunătăţim felul în care cumpărăm și vin- 
dem, pentru că este firesc, cel puțin într-o societate în care 


banii sunt ceea ce măsurăm şi încercăm să creștem. 

Însă nu pentru consum ne aflăm aici, nu el este esenţa. 
Exact același sistem dinamic ce schimbă lumea marketin- 
gului schimbă și felul în care ne autoguvernăm, în care ne 
creștem familiile și ne îngrijim propria sănătate. Curba lui 
Gauss (și extinderea ei prin lăţire) ne impactează ideile și 
cultura, indiferent dacă achiziționăm, vindem sau doar, 
pur și simplu, trăim. 

Lecţia desprinsă de aici? Oamenii și legăturile dintre ei 


surclasează dezideratul scalei corporatiste. 


OBIECTELE ÎNDEPĂRTATE POT SĂ PARĂ 
MAI NORMALE DECÂT SUNT ÎN REALITATE 


Când vedem în depărtare pe cineva care face jogging, 
creierul completează elementele lipsă. Nu ne imaginăm 
un gigant cu păr roșu, cu un combinezon galben-verzui 
și surâsul lui Cameron Diaz. De la depărtarea respectivă, 
completăm elementele lipsă închipuind imaginea prototip 
a alergătorului, cea pe care o utilizăm întotdeauna când e 
vorba de cineva care face jogging. Orice altceva pare o 
risipă de timp și de efort. 

Pe măsură ce ne apropiem, intervine realitatea. Aler- 
gătorul nu e un arhetip, ci o persoană în carne și oase. 
Scundă poate, cu un singur picior sau șchiopătând sau 
îmbrăcată în haine de stradă. Examinat de aproape, 


aproape oricine e ciudat. 

Asta e cheia: examinat de aproape. Realitatea comunității 
digitale este că oamenii pot să fie acum examinați de 
aproape și internetul ne îngăduie să ne concentrăm asupra 
tuturor, simultan. 

Întrucât nu avem nevoie de scurtătura arhetipurilor, a 
standardelor și a substitutelor, nu avem de ales decât să 
acceptăm adevărul ciudăţeniei. 

Valorile medii sunt pentru specialiştii în marketing care nu 


dețin destule informaţii ca să fie preciși. 


FORŢELE ÎN FAVOAREA NORMALILOR 


e Media de mari dimensiuni 
e Producătorii 

e Francizele 

e Furnizorii mari de servicii 
e Multe religii organizate 

e Politicienii 

e Instituţiile care aplică legea 


e Companiile de expediţie 


Există nenumărate excepții, în primul rând printre 
excentricii care au ales să-i deservească pe ciudați. Rea- 
litatea este că multe companii care caută să-și domine 
piața ar prefera ca noi să urmăm pur și simplu planul 


impus maselor. 

Compania Apple e fericită când toată lumea (toată 
lumea!) vrea să cumpere noul model de iPod. Administra- 
ţia pentru securitatea transporturilor e fericită când toată 
lumea (toată lumea!) vrea și îi urmează instrucţiunile. 
Serviciul de taxe şi impozite ar prefera ca toate declarațiile 
voastre fiscale să se încadreze în formularul 1040EZ, iar 
procesarea lor să dureze doar câteva minute. Și puteți să 
puneţi pariu că marii plătitori de publicitate pe piaţa de 
masă și rețelele TV ar fi încântate dacă toţi telespectatorii 
ar urmări aceeași emisiune în același timp. 

Am început să folosesc cuvântul „fabrică“ pentru a 
defini orice efort organizaţional care se clădește în jurul 
unor interacțiuni repetate și al maselor. Dacă aveți nevoie 
de o hartă și de un manual, asta se datorează probabil 
faptului că puneţi la cale o afacere sau o campanie care se 
fundamentează pe o astfel de fabrică. Dacă excepţiile 
reprezintă o problemă, asta se datorează probabil faptului 
că faceți muncă de fabrică. Și, cel mai clar, dacă vreţi să 
angajaţi ieftin, să găsiți muncitori ieftini și ascultători, 
înseamnă că probabil conduceţi o fabrică. 

Fabricile au rolul lor. Ele generează lucruri precum o 
şedere de calitate într-unul dintre hotelurile Holiday Inn, 
o cursă aerienă care aterizează la timp sau un DVD player 
care costă 30 de dolari și funcționează de fiecare dată. 

Însă fabricilor nu le plac ciudaţii. Problema este așadar 


să înţelegeţi de partea cui vă aflați. 

TREI (NOI) FORŢE 
ÎN FAVOAREA CIUDAŢȚILOR 


e Explozia de bogăţie materială 
e Explozia de opțiuni media 


+ Explozia de opțiuni în materie de cumpărături 


Asta e tot. Dar e suficient. 

Am ajuns să fim atât de captivaţi de media, încât uităm 
cât de mult ni s-a insinuat ea în existența de zi cu zi. 

Internetul ia impactul media și-l amplifică. (Internetul 
este primul mediu care nu numai că ne trage de mânecă, 
dar ne și facilitează posibilitatea de a recționa.) 

Folosim internetul la serviciu, îl purtăm în buzunar, 
îl verificăm în timpul meciurilor de fotbal. Intercţionăm 
non-stop cu toate formele de media — doar că nu cu acele 
forme la care au sperat cei din mass-media. 

Apoi ajungem la Google și la redefinirea shoppingului. 
În trecut nu era posibil (și cu atât mai puţin simplu) să 
cumperi lenjerii din latex, să angajezi redactori care să 
lucreze în sistem freelance sau să găsești un magazin de 
vinuri pe aceeași stradă cu clientul tău din Florida. N-avea 
rost să compari prețurile pentru tipărirea de cărți de vizită — 
pur şi simplu, nu merita să-ţi pierzi timpul. 

Acum putem să găsim orice. Şi dacă putem să găsim 
ce căutăm, putem să cumpărăm acel ceva, să ne rugăm 


lui, să interacționăm cu el, să îl contrazicem, să îl împăr- 

tășim cu alţii și să avem o relaţie cu el. Indiferent ce 
înseamnă el. 

Mai bine: putem să facem noi înșine acel ceva. Putem 
să ne creăm propriile cărţi, albume foto și software-uri. 
Putem să concepem în detaliu un obiect 3D și să-l scoatem 
la imprimata de acasă sau putem să expediem schițele 
unei fabrici, care să-l producă pentru noi. 

Forţele normalului nu au habar cum să învingă 
această conștientizare a propriei identități, acest sanctuar 
al ciudățeniei noastre. Ele vor încerca, totuși e greu de 
crezut că vor ajunge să reprezinte o tabără pe care să 


merite să pariezi. 


DOUĂ HOTELURI 


Prietenul meu Chip a lansat un lanţ de hoteluri în zona 
San Francisco. A început acum douăzeci și cinci de ani și 
fiecare hotel a fost personal și autentic — și diferit. Puteai să 
intri într-un hotel și să exclami: „Uau, ăsta sunt eu, locul 
ăsta mă descrie pe mine!“ Sau: „Ce naiba e asta?” 

Detaliile erau potrivite. Phoenixul se afla în zona rău 
famată a orașului San Francisco și nu era nici măcar un 
hotel, ci un motel, cu o piscină pictată manual și petreceri 
toată noaptea. Era locul preferat al Lindei Ronstadt; când 
era în turneu și ajungea în oraș, închiria tot motelul pentru 


trupa ei. 

Pe măsură ce curentul boutique-hotelurilor mici, ele- 
gante și luxoase s-a metamorfozat şi a crescut, unii dintre 
hotelierii care se adresau pieței de masă (precum cei din 
lanțul Hyatt) au decis: „Astea sunt hoteluri ieftine, cu pre- 
turi relativ mari. la să mai eliminăm din ele și să înhățăm 
o parte nouă din piața de masă.“ La urma urmelor, puteau 
să renunţe la cadă, la oglinda pentru bărbierit, la biroul 
scump, la spălătoria internă. 

Scriu cuvintele astea la un birou aflat în camera pe care 
am închiriat-o în hotelul Andaz, din Los Angeles, care 
reprezintă tentativa lanțului Hyatt de a se adresa ciudaţi- 
lor. Atât doar că locul nu e ciudat, cel puţin nu pentru 
mine. Nu e tocmai în regulă. 

Albumul Beatles, înrămat și etalat pe perete, e puțin 
cam prea predictibil. Guma de șters micuță, pe care scrie 
„Vai!“. Pachetul de hârtie de scris prea inteligent, care a 
fost conceput de un comitet, nu de o persoană căreia îi 
pasă. Totul e opera unui specialist în marketing de masă, 
care încearcă să satisfacă minoritatea cool, în loc să fie 
opera unui minoritar cool, care să se adreseze celor din 
tribul lui. De-asta relația nu funcționează. 

Nu funcţionează pentru că, deşi au rezolvat chestiunile 
de suprafaţă, ușoare și necostisitoare, ei au eşuat în munca 
grea de a fi ciudaţi și de a îmbrăţișa ciudăţenia. A rezultat 
un soi de „ciudăţenie pentru mase“, nu opera unei ființe 
umane adevărate, cu interese proprii. Aici nu există riscuri. 


Nu există nici umanitate. Până și cei care scriu la biroul 

ăsta urmează un scenariu, pretinzând că sunt ciudațţi; ei nu 
fac parte dintre noi, cei cu adevărat bizari, excentricii 
sofisticați pe care încearcă să-i atragă hotelul. 

Paradoxul este că masele la care țintește Hyatt, cele 
care ar prefera ciudățenia falsă în locul ciudăţeniei auten- 
tice, nu vor locui nici ele aici, nu vor vorbi despre locul 
ăsta și nu-l vor căuta. Nu, ele preferă normalul autentic, 
nu normalul fals. 

Deși alegerea și autodeterminarea continuă să triumfe, 
nu poţi să profiţi de ele pretinzând că nu ești un specialist 
în marketing de masă. De fapt, trebuie să încetezi să mai fii 


un specialist în marketing de masă. 


HARRY POTTER ŞI MASELE NEDUMERITE 


Filmele cu Harry Potter încep să ruleze întotdeauna de 
pe poziţia 1, a celui mai popular film din Statele Unite. 
Și mulți oameni merg să le vadă exact din motivul ăsta. 
Ele aparţin tribului de masă, aparţin „tuturor“. 

În adâncul sufletului, multora dintre noi le place să 
facă orice fac alții. 

De aceea funcționează industria modei. De aceea există 
melodii pop. De aceea toate companiile din Fortune 500 
folosesc politici de resurse umane similare. Te simți bine 
făcând parte din turmă. 


Cu excepţia... 

Cu excepţia cazurilor când nu te simţi bine. Cu excepţia 
cazurilor când am prefera să vedem un film non-american, 
să mâncăm pește crud, să instituim un sistem ROWE 
(„mediu de lucru orientat doar spre rezultate“) la birou. 

De aici și conflictul. 

De multă vreme, specialiștii în marketingul de masă au 
deținut atuurile. De exemplu, marile studiouri cinemato- 
grafice controlau sălile de cinema și un film de succes 
putea să ruleze trei luni. Deoarece nu existau complexu- 
rile de tip multiplex și magazine pentru închirieri video ca 
Blockbuster, vedeai ce se proiecta sau nu vedeai nimic. 

Mitul pieţei de masă se năruie. Drept urmare, căutăm 
rarul produs de succes global cu un soi de nostalgie. Urmă- 
rim Super Bowl, nu atât pentru meciurile în sine, cât 
pentru a ne reaminti cum era când tot ce făceam noi era tot 
ce făceau și ceilalți. 

E adevărat că vrem să fim parte dintr-un trib. Nu e 
însă adevărat că acela trebuie să fie supertribul, unicul 
trib de masă, centrul curbei lui Gauss. De fapt, ceea ce ne 
dorim cu adevărat e propriul nostru cerc mic de oameni 


asemenea nouă. 


MOBILITATEA E PE ATÂT DE CIUDATĂ 
PE CÂT DEVINE MEDIA 


Mass-media însemna trei posturi de televiziune. Exista 


probabilitatea reală să captezi toți telespectatorii. 

Televiziunea prin cablu a divizat totul în douăzeci, 
treizeci sau patruzeci de „silozuri“. 

Internetul a făcut un pas mai departe. Acum există un 
miliard de site-uri web, alături de interacţiunile asincrone 
de felul mesajelor e-mail. 

Însă mobilitatea este cea mai ciudată dintre toate. 
Asta pentru că, la „silozul“ meu (doar al meu), adaug 
timpul (vreau ori acum, ori niciodată) și locul (vreau ori 
aici, ori deloc). Acceptarea rapidă a dispozitivelor mobile 
este dovada suplimentară că oamenii vor să se conecteze 
cu tribul lor (cu prietenii lor de pe Facebook, cu cercul lor 
Foursquare, cu amicii cu care schimbă frecvent SMS-uri) 
într-o măsură mult mai mare decât vor să interacţioneze 
cu lumea medie (normală). Recompensări mobile, aici și 
acum, gândire îndreptată exclusiv către mine, care repre- 
zintă o anatemă pentru specialistul în marketing care se 


bazează pe fabrică și caută masele. 


Întrucât fiecare piaţă este acum o piaţă formată dintr-un 
singur client și o piață a momentului imediat, specia- 
listul în marketing nu are alternativă, nu poate decât să 
renunţe la toate trucurile pe care le-a folosit ca să atragă 


masele. 
Dacă stau la colțul dintre străzile Houston și Greene, la 


ora 15, ceea ce îmi doresc exact acolo și exact în momentul 


acela e singurul tip de media pe care sunt dispus să-l 


TOŢI SUNTEM CIUDAŢI SI 


consum. Nu vreau să aud despre oferta specială de la Gap 
sau despre o modalitate de a reduce cheltuielile cu com- 
pensaţiile angajaților companiei mele. Nu, eu vreau 
doar să știu unde pot să găsesc un sorbet de ciocolată în 
următoarele trei minute. 

Puteţi fie să respingeți ideea aceea ca fiind prea ciudată, 
fie să mergeţi pe mâna mea (şi a unui miliard de alţi ciu- 
daţi ca mine, care nu sunt tocmai chiar ca mine). Alegerea 


vă aparține. 


JENSS ȘI CELE TREI COSTUME 


La vârsta de treisprezece ani am avut nevoie de un 
costum. Eram supraponderal și scund pentru vârsta mea. 

Unicul loc din Buffalo de unde puteai să cumperi un 
costum de haine era magazinul Jenss. Să fiu sincer, nu mai 
țin minte din ce alt loc mai puteau să cumpere cei din 
Buffalo haine, pentru birou sau pentru petreceri; din câte 
știu, aveai de ales între Jenss sau nimic. 

„Avem trei costume pe măsura ta“, mi s-a spus mie și 
mamei, care mă însoțea. 

Costumul urât, costumul mai urât și costumul care 
nu-mi venea. 

„Momentan, pur și simplu ei nu fac costume pe măsura 


sau în stilul tău.“ 

Habar nu aveam cine erau „ei“. Ştiam că nu aveam 
în oraș magazine Brooks Brothers, Men's Wearhouse, 
Syms sau Macy's pe care să le vizitez. Trei costume, iar 
ei nu erau interesaţi să croiască unul pe care să-l port cu 
plăcere. 

Motivul era logic, chiar dacă nu-mi convenea: era firesc 
ca ei să se adreseze centrului pieţei. Era prea riscant și prea 
costisitor pentru ei să creeze costume pentru puști scunzi 
şi obezi. De ce să se obosească? Nu erau multe alte firme 
care să concureze între ele ca să-mi atragă atenţia. 

Deși amintirea asta e încă proaspătă în mintea mea, azi 
ea e rizibilă. În orice oraş cu un mall (sau cu o conexiune la 
internet), numărul de opţiuni se apropie de infinit. Există 
costume cu vestă din poliester, ce par desprinse dintr-un 
film Superfly, există costume croite manual în Mexic, făcute 
pe comandă, la prețul de 350 de dolari, dar există și din 
cele mai ieftine, produse în Thailanda. 

Dacă nu ai decât un picior, poţi să cumperi un singur 
pantof de la Nordstrom, on-line. Compania se va ocupa de 
găsirea unui cămin şi pentru cealaltă jumătate a perechii. 

O explozie de bunuri, o explozie de comercianți și o 
bătălie brutală pentru cota de piaţă i-au determinat pe „ei“ 
să regândească aspectul pieței. Au înțeles că masa, centrul 
curbei lui Gauss, este excelentă dacă poți să ajungi la ea, 
totuși puţinii clienți rămași în centru nu sunt suficienți. 


Proporția clienţilor cool e prea mică. 

TGI FRIDAYS SOSESC ÎN UNION SQUARE 
(LUPTA DINTRE MASE ȘI CIUD AŢI) 


Union Square din New York este locul unde banii se 
întâlnesc cu ciudaţii. Aici se află cea mai mare piață ecolo- 
gică din New York, cel mai popular restaurant, conform 
ratingurilor Zagat, şi o serie în permanentă schimbare de 
galerii de artă. Tot aici a funcţionat și Zen Palate, un mic 
lanţ de restaurante chinezești vegane. 

Chiria a crescut prea mult, Zen Palate n-a putut să facă 
față și a fost înlocuit de un avatar de lanţ, TGI Fridays. 

Aparent, ciudățenia nu e suficientă. Nu de data asta. 

Criza proprietăţilor imobiliare susține normalitatea. 
Într-o confruntare dintre cineva care luptă pentru indivi- 
zii cool şi cineva care culege resturile maselor aflate în 
centru, cel de-a] doilea va câștiga dacă există spaţiu doar 
pentru unul. 

Schimbarea: proprietățile imobiliare contează mai puţin. 
Criza contează mai puţin. Alegerile contează mai mult. 

În lumea de dincolo de universul imobiliar există 
spațiu pentru mai mult decât doar unul. 

Centrul se scindează și apoi se rescindează. Nimeni nu 
are masa pe care vrea s-o aibă, iar, în lumea nesfârșitelor 
opțiuni, asta înseamnă că vor prospera cei îndeajuns de 


curajoşi încât să caute ciudăţenia. 

FLUXUL ȘI REFLUXUL CIUDĂȚENIEI 
ȘI NORMALITĂȚII 


Normalul duce la normalitate. Pe măsură ce regimurile 
de guvernare totalitare, brandurile sau chiar organiza- 
ţiile din societate încep să capete putere, ele cer mai 
multă supunere. Cei care fac parte din tribul normalilor 
înțeleg că puterea lor va crește dacă îi pot sili și pe alții să 
se supună. 

Pe măsură ce populația devine mai supusă, cei de la 
conducere câştigă putere. Fabricile descoperă că pot să 
obțină mai multă productivitate de la muncitorii care fac 
ce li se spune, iar specialiștii în marketing se bucură de 
beneficiile capacităţii de a prezice răspunsul maselor. 

Așadar cei puternici cheltuiesc bani, media şi autori- 
tate pentru a-şi asigura obediența maselor, până când obe- 
diența se apropie de valoarea ei maximă. 

Apoi se întâmplă ceva interesant — grupuri mici de 
oameni descoperă că pot să câștige putere şi să-și mărească 
satisfacția fiind ciudaţi. De aceea ei se desprind. Mâzgă- 
lesc graffiti cu spray-urile pe ziduri, demarează propriile 
lor proiecte sau vorbesc mai răspicat. 

Iar ciudățenia duce la ciudăţenie. 

Ciudaţii ne oferă tuturor un exemplu. Ei ridică ștacheta; 
prin acţiunile lor ne arată că, de fapt, suntem programați 
să creăm noul, nu să ne supunem cuiva aflat la o mie de 


kilometri depărtare. 

Acolo ne găsim noi, priviţi ca o cultură, în clipa de 
faţă — în partea ascendentă a curbei lui Gauss. Fără doar și 
poate, pe drum vor exista hopuri. Va avea loc un șoc, un 
incident, o revoluţie şi, pentru moment, vom redeveni 


oițe. Dar nu pot decât să sper că asta nu va dura. 


TV VERSUS BOING BOING 


Televiziunea care se adresează pieței de masă are o 
problemă imobiliară. Există doar câteva posturi, așa că, 
precum proprietarul din Union Square care a vândut unui 
lanţ, rețeaua TV vinde masei, de fiecare dată. 

Până și televiziunea prin cablu cere „silozuri“ uriașe. 
Food Channel este fericit să difuzeze doar emisiuni despre 
mâncare, dar muncește din greu pentru a se adresa mase- 
lor de telespectatori, nu celor aflați în minoritate. Mai mult 
decât orice, ei caută confortul, oferind ceva care a existat 
probabil ieri și va exista și mâine, pentru că nu vor să 
piardă fragilul control pe care-l au asupra acelor telespec- 
tatori (și agenţii publicitare) pe care i-au amețit creându-le 
un sentiment de securitate. 

Există un motiv pentru care ESPN pare întotdeauna la fel. 
Sportul se poate schimba, oamenii se pot schimba, dar, când 
urmăreşti postul ăsta, retrăieşti aceleași senzații la infinit. 

De asta americanii urmăresc treizeci și patru de ore de 


televiziune pe săptămână. Noi liniștim prin mase. 

Vizitaţi orice hotel de expaţi din orice loc îndepărtat. 
Va avea desigur un bar, iar în spatele lui veţi vedea un 
televizor. Există şanse foarte mari ca el să fie deschis pe 
postul ESPN şi ca zeci de oameni să-l urmărească atenți. 
Aşa arată pentru mulți dorul de casă — e confortul de a 
vedea personaje familiare, practicând un sport familiar. 

Boingboing.net, un site web înființat de Mark Frauen- 
felder, foloseşte o altă abordare. Dacă există ceva ciudat, ei 
îl vor pe site-ul lor. Dacă există ceva diferit, e bine. Dacă 
există ceva nou, e bine. Dacă există riscul să eşueze, e bine. 

Zece minute petrecute pe Boing Boing îmi reamintesc 
că lumea este în schimbare, se mișcă şi devine mai ciudată. 
Mă incită. Zece minute petrecute pe ESPN mă adorm. 

Unul se adresează creatorilor, iar celălalt se adresează 
celor care caută siguranţă (și nostalgie), cel puţin pentru 
moment. 

(Ceva demn de notat: cu ani în urmă, ESPN era conside- 
rat excentric şi bizar, în niciun caz un post TV în care să-ți 
investești dolarii pentru publicitate. Centrul continuă să 


se topească.) 


MASA ȘI DOMNIA 
UNEI EDUCAŢII NORMALE 


Văzut din depărtare, totul pare cam la fel. Dacă trebuie 


să educi anual patru milioane de elevi, nu ai realmente de 

ales decât să-i vezi de la distanţă. Priviţi de aproape ei sunt 
prea aproape ca să-i vezi pe toți. 

E de înţeles că administratorii şcolari, autorii de manu- 
ale, consiliile de administraţie și tot restul complexului edu- 
cațional-industrial sunt ușor copleșiți. Ei abordează situaţia 
optând pentru normal și retrăgând-se foarte mult, ca să-i 
poată vedea pe toți elevii pe care trebuie să-i deservească. 

Normal înseamnă majoreta drăguță cu note bune și 
destule activități extraşcolare ca să pară echilibrată. Nor- 
mal înseamnă fotbalistul popular, care definește cine face 
parte din grupul Cool și care participă la cursuri destul de 
frecvent ca să nu dea un exemplu prost (dar care pufnește 
la ideea de a renunţa la timpul petrecut cu prietenii lui ca 
să obțină note mai mari). Normal înseamnă puștiul nor- 
mal, care face ce i se spune, învaţă din greu și-și ia studiile 
în serios (puştiul ăsta e o ficțiune). 

Noi îi comparăm pe ceilalți puști cu cei normali. Le 
spunem că, cu cât se vor apropia mai mult de idealul nor- 
mal, cu atât mai puțină presiune vom pune asupra lor 
pentru a se conforma. Ne organizăm profesorii, lecţiile şi 
sistemele în jurul acestui normal. Sigur că da, facem raba- 
turi pentru cei cu adevărat inteligenţi (cei anormal de inte- 
ligenţi, care urmează clase speciale, care sunt ovaționaţi la 
absolvire şi primesc invitaţii de înscriere la MIT) și pentru 
cei cu dizabilități (care sunt ignoraţi sau urmăriţi ori 
care uneori, în timp ce ne autofelicităm pentru asta, 


sunt introduși în curentul principal al societății). 

Sistemul normal de educaţie are nevoie de exact 
doisprezece ani pentru ca un elev normal să absolve 
școala publică. Educaţia normală este clădită în jurul 
unei programe standard, în care trebuie să se încadreze 
toți. Dacă înaintezi prea mult, ne stresezi pe toți — ter- 
mină, puștiule! Dacă rămâi prea în urmă, te neglijăm, 
te reprocesăm, îţi oferim o altă șansă de a continua în 
același program. 

Văzuţi din depărtare, aceste patru milioane de oameni 
sunt de fapt, în mare parte, normali. În mod cert, mai bine 
de jumătate dintre ei sunt îndeajuns de aproape de centrul 
pe care l-am definit pentru ca noi să-i putem deservi mul- 
țumiţi, să-i răsplătim și să-i deplasăm prin sistem fără a fi 
foarte atenţi cine sunt ei sau de ce au nevoie. În felul ăsta, 
personalul este eliberat pentru a-i trata pe excentrici, pe 
cei care bagă bețe în roțile eficienței noastre. 

Pușştiul lent, puştiul rapid, fata care vrea să facă parte 
din echipa de fotbal — toți aceştia sunt excepţiile, excentri- 
cii, ciudăţeniile care trebuie eliminate. 

Corporaţiile care au nevoie de angajaţi încearcă să-i 
găsească pe cei normali. E mai ușor așa. E mai ușor să 
angajezi și să instruiești oameni noi, care au avut rareori 
probleme de adaptare, nicio problemă în a urma instrucțiuni 
şi nicio problemă în a executa ordine. 

Îi încurajăm pe copii, pe părinţi, pe profesori şi pe 
antrenori să ne ajute să impunem cu forța normalul 


acesta de mijloc. Bătăușii cu aere de superioritate — cei 

care-i persecută pe excentrici, pe puștii homosexuali, pe 
visători, pe pasionaţii de matematică, pe artiștii plastici — 
nu fac decât să se comporte copilărește. Relaxaţi-vă! 
Antrenorii care-i țin pe bancă pe elevii care au mai mult 
entuziasm decât talent sportiv — străduiește-te mai tare, 
puștiule! Profesorii care capătă clase cu atât de mulți 
elevi, încât nu pot să se concentreze decât asupra elevi- 
lor mediocri, evitându-i sau abandonându-i pe cei care 
nu pricep îndeajuns de repede. 

Reforma educaţiei tinde să se concentreze așadar asu- 
pra ridicării ștachetei pentru cei din mijloc. La urma urme- 
lor, mijlocul este motivul pentru care am început școala: ca 
să ne populăm cultura cu normali. 

Establishmentul vede din depărtare acest grup, acest 
smârc uriaș de omenire care pare că necesită o asanare. 
Spunem că trebuie să renunțăm la școlile care nu pot 
scoate destui elevi obedienţi. Spunem că trebuie să-i 
testăm mai riguros pe elevi, să aflăm care dintre ei n-au 
acceptat sau n-au internalizat învățătura oferită, pentru 
ca astfel să rafinăm centrul, asigurându-ne că, așa cum ni 
s-a promis, normalii nu ne vor crea surprize. 

Astfel, fabrica-pentru-producerea-de-normali lucrează 
peste program ca să-i igienizeze, să-i integreze și să-i dis- 


ciplineze pe copiii noștri întru normalitate. 

VĂZUTĂ DE APROAPE, 
NORMALITATEA DISPARE 


Marii specialiști în educaţie au descoperit însă că nu 
există o aglomerare de normal. Nu există un centru al 
curbei, nu există un grup de elevi care să nu aibă nici 
probleme, nici talente, nici griji. În realitate, există milioane 
de „silozuri“, milioane de indivizi și de grupuri mici care 
învaţă diferit, gândesc diferit și visează diferit. 

Ce vom face cu patru milioane de copii ciudați? Anual! 

Când un puști de șase, șapte sau opt ani este dotat 
pentru gândirea vizuală, de ce să-l reprimăm și să-l silim 
să facă fracţii aritmetice? 

Când un adolescent nu vrea decât să organizeze și să 
rezolve probleme interesante, de ce să-l obligăm să înveţe 
pentru examenul de treaptă? 

Când standardul unei școli este definit ca mediocru, de 
ce să nu-l lăudăm și să nu-l ajutăm pe elevul care vrea să 
iasă din standard și să facă lucruri eroice? 

Problemele cu care se confruntă sistemul educaţional 
nu sunt cauzate de bani, ci de distanţa noastră faţă de ele. 
Deconectarea este cauzată de dorința noastră ferventă 
pentru o revenire la normal, un normal pe care nu l-am 
avut, de fapt, niciodată. 

De ce suntem miraţi că într-o lume plină de schim- 
bări, abordarea asta statică, bazată pe trecut, nu prea dă 


rezultate? 

ÎN AFARA STANDARDULUI: 
O SOLUȚIE SIMPLĂ PENTRU SISTEMUL 
EDUCAŢIONAL 


O abordare diferită a educației e aproape imposibil de 
conceptualizat și aparent imposibil de transpus în realitate. 

Alternativa simplă la sistemul nostru deteriorat de 
educaţie este să îmbrățișăm ciudățeniile. Să abandonăm 
normalitatea. Să recunoaștem că fabricile noastre n-au 
nevoie de atâtea rotițe, de atâția muncitori obedienți, de 
atâția oameni doritori să lucreze ieftin. 

E simplu, dar nu e ușor. 

Nu e ușor, fiindcă tot ce e ciudat nu e simplu de înțeles. 
Nu putem să producem elevi în masă, când trebuie să 
lucrăm cu ei individual sau în grupuri restrânse, cu gândire 
similară. Nu putem să-i facem pe copii obedienți, dându-le 
teste, deci nici sistemul educațional nu poate fi abordat cu 
o mentalitate de fabrică. 

Nu, nu e deloc ușor. 

Când ne gândim pe cine plătim cu cei mai mulți bani, 
pe cine vrem să angajăm, pe cine aplaudăm, urmăm și 
emulăm, adulții respectivi sunt excentricii, ciudații. Oare 
ei au ajuns acolo fiind elevi normali în școală, pentru ca, 
după aceea, ca prin farmec, să se transforme în Yo-Yo Ma 
sau Richard Branson? În niciun caz. 

Poveștile multor excentrici sunt remarcabil de familiare. 
Nu le-a plăcut conformismul școlii. S-au luptat. Au suferit. 


Au supraviețuit. lar acum sunt venerați. 

Ce s-ar întâmpla dacă școlile noastre (și cei care le con- 
duc şi le finanţează) ar renunţa să mai ia în considerare 
masele și ar începe să-i caute ciudăţenia? Ce s-ar întâmpla 
dacă ele ar recunoaște că mai multă supunere nu înseamnă 
o școală mai bună, ci doar una mai ușor de condus? 

Soluţia propusă de mine este simplă. Nu irosiți timp 
și bani împingându-i pe copii în direcții în care nu vor să 
meargă. În loc de asta, descoperiți ciudăţeniile în care exce- 


lează și încurajaţi-i să le cultive. Apoi dați-vă deoparte. 


CIUDĂȚENIA ȘI FERICIREA 


Ce anume se asortează cel mai bine cu fericirea? Bogăția? 
Semnul zodiacal în care te-ai născut? Frumuseţea? 

De fapt, Ronald Inglehart și alți cercetători consideră 
că, la nivelul întregii lumi, capacitatea de a fi ciudat, liber- 
tatea de a alege și abilitatea de a te face auzit sunt factorii 
care se armonizează cel mai bine cu fericirea. Indiferent de 
venituri, de rasă ori de geografie, oamenii devin fericiți 
când îi lăsăm să aleagă dintre lucrurile importante pentru 
ei. Mai multe tipuri de jeanşi nu-i fac, desigur, mai fericiţi, 
în schimb sunt mai fericiți dacă pot să trăiască unde vor, 
să spună ce simt, să-și exprime dorințele și să aleagă o 


anume cale. 

CIUDĂȚENIA E PESTE TOT 


Uneori uităm să ne sinchisim. Uneori nu știm s-o vedem. 
Dar ea e acolo și în fiecare zi capătă din ce în ce mai 


multă forță. 


SUNT ATÂT DE MULŢI 


Când priviţi orice formă de media, când vizitaţi un 
oraș sau citiți ziarul, se pare că numărul „celorlalți“ e mult 
mai mare decât în trecut. 

Instinctul nostru de a reveni la normal (amintirile noas- 
tre dragi despre un norma] care n-a existat niciodată) este 
un răspuns natural la spirala tot mai largă a ciudaților care 
ne înconjoară. Mitul uniformităţii pe care specialiștii în 
marketing ni l-au vândut acum o generaţie păleşte. Această 
destrămare a marginilor sporește dorinţa triburilor de a 
sistematiza, de a-și reaminti ce înseamnă să fii normal, de 
a nu vedea periferiile, dar de a simţi că poate toți sunt nor- 
mali, cel puţin pentru o vreme. 

Unii se simt mai confortabil crezând că nu există 
margini, că peste tot e exact ca acolo unde se află ei. Ei 
sunt normali, toți sunt normali, iar ignoranţa lor înseamnă 
beatitudine. Dacă toți ar putea fi pur şi simplu normali (ca 


ei), atunci ei ar fi mai fericiți. 

Sentimentul ăsta e exact opusul celui simțit de oamenii 
care participă la congresul rebusiștilor, la turneul de rodeo 
profesionist al femeilor sau la evenimentele interactive de 
tip Maker Faire. Aici e vorba despre excentrici, despre cei 
care anterior au fost singuri, dar care acum se adună lao- 
laltă ca să-și consolideze mișcarea emergentă. Ei sunt 
perfect conștienți de faptul că lumea lor nu se extinde la 
nesfârșit; de fapt, s-ar putea să nu depășească prelata 
cortului în care stau în clipa asta. 

În ambele cazuri însă este exercitată puterea tribală. 
Ciudăţenia face parte din natura omului, dar și solitudi- 
nea e tot omenească. Conflictul dintre conformare și ieșire 
în evidență se regăsește în chiar miezul ființei noastre. 

Triburile sunt alimentate de dorința noastră perma- 
nentă de a evita solitudinea. Ciudăţenia (care în trecut era 
o scurtătură spre solitudine) e acum alimentată de aceleași 


triburi care luptau împotriva ei. 


ȘI CIUDAȚII AU O OBLIGAȚIE 


Dacă specialiștii în marketing se vor adresa marginalilor, 
atunci aceștia din urmă trebuie să se implice, să cheltuiască 
bani și să fie vocali. Da, vor trebui să se comporte mai 
puţin ciudat și să se organizeze în triburi dornice să intre 


în contact cu lumea exterioară. 

Dacă vreţi ca pe Broadway să se joace piese noi și intere- 
sante, trebuie să cumpăraţi bilet când ele sosesc, chiar dacă 
piesa următoare nu e în genul popular și nu a câștigat pre- 
miul Tony. Dacă vreți ca specialiștii în marketing să facă 
exact ce vreți, trebuie să le spuneţi ce vreți. Iar apoi țineți-vă 
promisiunea și cumpăraţi acel ceva pe care ei îl produc. 

Motivul pentru care muzica clasică se află în pericol e 
foarte simplu. Cei care afirmă că o iubesc au încetat să mai 
cumpere bilete şi discuri. Nu ne-a mai rămas nimic, decât 
„greatest hit“-urile lui Beethoven, fiindcă oamenii care ar 
trebui să iasă la lumină, ca reprezentanți ai marginalilor, 
preferă să se lamenteze și să nu facă asta. 

La cealaltă extremitate a spectrului cultural există o 
succesiune interminabilă de noi dispozitive tehnice, 
fiindcă ele sunt cumpărate de tehno pasionaţi. Dacă vă 
organizaţi și augmentaţi tribul, specialiștii în marketing 
vor sesiza. 

Consumatorii dețin mai multă putere decât oricând în 
trecut. Ar fi păcat s-o folosim doar ca să primim un Burger 


King Whopper pentru câțiva bănuţi mai puțin. 


MORALITATEA CIUDĂȚŢENIEI 
Moralitatea e un subiect delicat, pe care poate că ați fi 


surprinși să-l găsiți tratat într-o carte despre marketing și 


despre felul în care se schimbă societatea. 

În general, oamenii sunt de acord în privinţa principii- 
lor de bază ale moralității (să nu ucizi, să nu furi, să nu-ți 
lovești fratele mai mic chiar dacă părinţii nu se uită), dar 
există multe alte zone în care nu prea există consens. 

De unde au apărut restul regulilor? Suntem cu toții de 
acord cu răspunsurile la aceste întrebări? 

E imoral să schimbi dobânda la un împrumut? Să 
citești o anume carte? Să mănânci un anume tip de pește 
sau de carne? E imoral să te căsătorești cu cineva dintr-o 
anume castă sau etnie? 

În cărțile de până acum am scris despre puterea tri- 
burilor de a ne influenţa viața. Triburile sunt grupuri de 
oameni uniți în jurul unei idei, al unei comunități și al 
unei misiuni. Triburile au nevoie de conducători, iar cei 
care le conduc devin adesea dependenţi de puterea care 
le însoțește postura. 

O cale de a întări și de a menţine unit un trib este să ceri 
de la el conformitate. Dacă toți oamenii ar purta aceeași 
căciulă, ar vorbi aceeași limbă sau ar apela la aceleași ritu- 
aluri, tribul ar câștiga putere. 

Solidaritatea sindicală nu e doar o lozincă, ci reprezintă 
de fapt cea mai eficientă tactică pentru muncitorii care se 
confruntă cu un şef puternic, care conduce unica fabrică 
din oraș. 

În multe cazuri, noi forțăm obţinerea submisiunii 
impunând tribului o religie. O religie înțeleasă ca o suită 


de reguli, promisiuni și beneficii, o religie ca artifact 

cultural. De exemplu, veganii au o religie, iar o dogmă 
esențială a religiei lor este să nu mănânci pește. Dacă 
mănânci pește, faci ceva rău și ai violat încrederea celorlalți 
membrii ai tribului. 

Intersecţiile dintre putere, triburi și supunere devin 
brusc foarte interesante. Dacă un conducător emergent 
creează o schismă și pleacă apoi în fruntea unui grup 
desprins din cel iniţial, puterea lui asupra grupului respec- 
tiv este amplificată. Dacă eu vă pot spune că un alt grup 
greşeşte — nu doar că e diferit, ci că greșeşte —, atunci îmi 
sporesc puterea asupra voastră. 

Oamenii au o nevoie nativă de a face ceea ce e corect. 
Civilizaţia noastră a avut succes pentru că suntem astfel 
construiți încât să fim deschiși la moralitate, încât să evi- 
tăm să ne pierdem sentimentele, să devenim niște entități 
egoiste. Specialiştii în marketing și liderii profită frecvent 
de această deschidere ca să creeze standarde noi, pe care le 
simțim ca pe niște imperative morale. 

Cu alte cuvinte, considerăm că e moral să ne supunem. 

Sau, cel puţin, așa ni se pare. 

De câte ori în societate apare o ciudăţenie impor- 
tantă, apărătorii statu-quoului îi deplâng cu vehemență 
imoralitatea. Eliberarea sclavilor a fost deplânsă ca imo- 
rală. Același lucru s-a întâmplat cu sufragiul femeilor, 
apoi cu mișcarea femeilor pentru dreptul de a munci în 
afara propriilor locuinţe. După generații, cei mai mulți 


dintre noi am ajuns la concluzia că opusul a ceea ce se 

susținea anterior e, de fapt, corect, cel puţin pe aceste 
subiecte, și că noua normalitate (ciudățenia) este și noua 
moralitate. 

Când cei aflați la putere le spun altora ce să facă în 
privinţa hobby-urilor, muncii, pasiunilor și vieților lor, ne 
confruntăm cu riscul de a consolida statu-quoul, pretin- 
zând că vorbim despre moralitate, când, de fapt, folosim 
ca factor de motivare teama sau lăcomia corporatistă. 

De aici rezultă și problema cu care dau piept în prezent 
atât de multe religii organizate. Când religia încetează să 
mai aibă legătură cu credinţa, cu speranţa, cu legătura din- 
tre oameni, cu iubirea și cu schimbare pozitivă și începe să 
se concentreze pe obediența membrilor, această îmbrăți- 
şare organizațională a statu-quoului se ciocnește direct de 
curentul ciudățeniei. Să foloseşti cartea moralității ca să 
construiești un trib e o metodă greșită. 


Ciudăţenia nu e imorală. 


SCHISMA 


Modul cel mai simplu ca să tulburi apele în interiorul 
unei comunităţi este să divizezi tribul. 

Modernismul, clasicismul, realismul, impresionismul — 
scindarea în școli de gândire sau chiar în tabere aflate 
în conflict — fac ușoară nașterea de tensiuni și deci 


atragerea atenției. 

Specialiștii în marketing (ca și organizatorii, politicienii 
și manipulatorii) au descoperit că o modalitate de a crea 
mase este de a defini normalitatea prin „noi“ și anormali- 
tatea, prin „ceilalți“. Dacă poți să alienezi și să demonizezi, 
atunci, prin definiție, cu grupul rămas poți să faci ce vrei. 

Eu nu mai am răbdare cu cei care-și avansează țelul 
personal sau de media divizându-ne pe noi, pentru un 
cheap point sau pentru câteva voturi. Mai poate fi de mirare 
că progresul e greu de realizat, dacă membrii unui trib 
încurajează schismele și aplaudă conflictele? Când nu 
suntem sincronizaţi, puterea se disipează. 

Asmuţirea deliberată a oamenilor, unii împotriva 
celorlalți, pentru generarea unei audiențe de masă este 
periculoasă, pentru că tactica asta va fi folosită din nou, în 
mod inevitabil, pentru a scinda și mai mult grupul. 

Să luăm, de pildă, exemplul benign al lumii artelor fru- 
moase. Surghiunirea impresioniştilor din galeriile de artă 
populare, în anii 1800, a alimentat forța mișcării lor. Dar, 
pe măsură ce școlile de pictură au continuat să se metamor- 
fozeze şi să se scindeze, acelaşi lucru s-a întâmplat și cu 
audiența din galerii. Poate că Jeff Koons câștigă mai mult 
decât a câștigat Monet în toată viaţa lui, dar impactul lui 
Koons asupra publicului este mult mai redus și probabil 
că așa va rămâne, pentru că „publicul“ lui reprezintă o 
porțiune mică din masă. 

Ca multe alte domenii, arta plastică a devenit și ea ciu- 


dată. Cei care își cultivă arta (sau talentul afaceristic de a o 

vinde) cultivându-i pe ciudați i-au depășit în mod con- 


stant în rezultate pe cei care încearcă să creeze masă. 


ALŢI (CIUDAŢI) 


e teii 

e Hispanicii 

e  Pasionaţii de calculatoare 
e Jucătorii de polo 

e Evreii 

e Paraplegicii 

e Comuniștii 

e Membrii Tea Party 

e Amerindienii 


e Non-vorbitorii de engleză 
Sunt ei ca voi? Sunt de încredere? 


Ce se întâmplă când tribul tău nu mai reprezintă 


majoritatea? 


ORIGINILE DOMINĂRII 


Cineva vrea întotdeauna să fie la conducere. 


Dar cum? 

Planul pe termen lung este acela de a-i educa pe oameni 
să accepte ordine de la cineva. Desigur, se poate recurge la 
forță fizică, însă aritmetica nu susține asimetria. Dacă ai 
nevoie de câte un șef de echipă pentru fiecare supus, nu 
vei putea să dezvolți sistemul. Iar restricțiile și teama pen- 
tru propria siguranţă fizică nu sunt factori de motivare 
eficienţi. În loc de asta, factorii dominatori au creat, deja 
cu mult timp în urmă, norme culturale care dictează că 
persoanele din clasa inferioară (definită astfel de clasa 
superioară) trebuie să-și asculte superiorii. 

De mii de ani, conducătorii și-au consolidat dominaţia, 
spunându-ne povești și vânzându-ne ideea obedienţei. 

Poveştile din toate mitologiile antice se învârt în jurul 
unor zei puternici, care le spuneau oamenilor ce să facă — 
iar să-i ignori pe zei însemna să-ţi pui în pericol viaţa. 

Eu cred că istoriile astea au fost inventate deliberat și 
apoi au fost consolidate și amplificate de conducăto- 
rii-oameni. Ele determină populația să accepte „norma- 
lul“ și încurajează presiunea egalilor întru conformare. 
Dacă o societate eficientă este definită prin persoane care 
acceptă autoritatea, atunci toți membrii ei sunt motivaţi 
să impună conducerea a doar câțiva. 

De aceea, împărați și prinți, iar apoi regi, precum Ludo- 
vic al XIV-lea, au dezvoltat această idee a normalului, a 
subordonării, a executării ordinelor primite. 

Descoperind beneficiile sistemului, specialiștii în mar- 


keting l-au adoptat la rândul lor. Făcând singurul lucru 

viabil din punct de vedere comercial (marketingul adresat 
mijlocului curbei lui Gauss), ei au acceptat neintenționat 
această idee străveche, de comasare a societății spre 
mijloc. Când democraţia a creat poziții de putere pentru 
cei aleși, aceștia au procedat la fel. Au încercat să-i atragă 
de partea lor pe cei din mijloc, creând astfel motivația 
pentru o societate care să se îndrepte spre ei. 

Prezentul arată că epoca postindustrială și internetul 
permit un tip diferit de putere, o putere a „silozurilor” și a 
rețelelor mai mici, dar mai unite. Acum există o motivaţie 
de a fragmenta, în loc de a reuni. Și, când li se oferă posi- 
bilitatea alegerii, şansa de a fi ciudați, tot mai mulți dintre 
noi optează pentru asta. 

Bineînţeles, în centru există tradiționaliştii, care voci- 
ferează, perorează și hărțuiesc societatea, pentru a o 
determina să revină la zile fericite de odinioară, la zilele 
obedienţei. Unii judecători din Tribunalul Suprem doresc 
să incrimineze comportamentele pe care le consideră ciu- 
date. Corporaţiile își concediază angajații dacă aceștia vor- 
besc deschis. Dictatorii întemnițează persoane demne de 
Premiul Nobel pentru Pace. 

Totuși reacţionarii care solicită supunere se confruntă 
cu o sarcină dificilă. Le va fi greu să devină ca Torque- 
mada, în Spania anului 1492; le va fi greu să impună silit 
un statu-quo rigid, când ideile sunt mai ușor de răspândit, 
mobilitatea este mai mare și specialiștii în marketing, fac 


profit din nișele sociale, nu de pe urma maselor. În timp ce 

revizuiesc varianta finală a acestui paragraf, ştirile despre 
cele mai recente evenimente din Egipt și din Libia îmi 
reamintesc cât de greu e să menţii ordinea, dacă ordine 
înseamnă „să faci ce spune dictatorul“. 


Mai există vreo îndoială că o să devenim și mai ciudaţi? 


GIROLAMO SAVONAROLA ȘI LUPTA 
PIERDUTĂ PENTRU CONTROL 


În 1497, Savonarola a organizat Rugul Vanităţii. Împre- 
ună cu discipolii lui a intrat din casă în casă, confiscând 
obiecte despre care afirma că încurajau imoralitatea: 
oglinzi, cărți „păgâne“, seturi de jocuri de noroc, rochii, ba 
chiar şi piese de șah. Pe toate le-a ars în piața orașului. 
Savonarola și-a câștigat chiar reputaţia de a fi azvârlit 
personal în foc tablouri pictate de Botticelli. 

Întotdeauna vor exista asemenea mici tirani. Senatori 
americani care vor să execute pe cineva pentru un site 
web. Consilii profesorale care vor să instaleze videoca- 
mere ca să-i surprindă pe elevi când fac prostii acasă. 

Progresul societăţii e însă implacabil. Ea devine, pur și 
simplu, tot mai ciudată. Un comportament pe care oameni 
mărunți ar încerca să-l impună silit azi ar fi fost scandalos 
cu numai cincizeci de ani în urmă, pentru că standardele 
se schimbă mereu. Pieţele care azi par oportunități uriașe 


erau minuscule erori cu numai o generaţie în urmă. 

Desigur, există unii care ne cer să urmăm setul lor 
specific de standarde, codul lor egoist de comportament. 
Eu, unul, aș prefera să pariez pe libertate. Și mai există și 
alţii, care caută doar să slujească masele ipotetice, pe acel 
John Q. Un public care se găsește exact în mijloc. Eu, unul, 
aș prefera să pariez pe ciudățenie. 

Realitatea e că, în unele zile, nu-mi mai pasă de mar- 
keting. Nu-mi pasă dacă Nike vinde sau nu încă o pereche 
de pantofi sau dacă Marlboro vinde sau nu încă un pachet 
de țigări. Îmi pasă însă de posibilitatea fiecărui individ de 
a-și exprima arta, de a se dezvolta deplin ca persoană. Îmi 
pasă de legăturile dintre oameni și de capacitatea noastră 
de a ne provoca și de a ne susține reciproc, când creăm 
propriile noastre versiuni de artă. Şi-mi pasă de libertate, 
de abilitatea de a te exprima pe tine însuți, nu mai departe 
însă de punctul în care ai leza fericirea altcuiva. 

Toate aceste arte şi libertăți au nevoie de o societate 
care nu numai că-i va tolera pe ciudați, ci îi va și aplauda. 

Este doar o coincidenţă fericită că trăim într-o epocă în 
care specialiștii în marketing inteligenţi pot și ei să câștige 


bani, făcând ceva de care noi avem oricum nevoie. 


ÎNȚEPENIŢI ÎN NORMALITATE 
Dacă aţi ajuns până la capătul acestei proclamații și ați 


concluzionat că trebuie să petreceți mai mult timp în căuta- 


rea pieţelor de nișă, mă tem că am dat greș și eu, şi voi. 

Cei aflați la putere tind să descrie lumea în termeni de 
„Noi“ și „non-noi“. Cetăţeni albi și non-albi. Produse Apple 
și fani non-Apple. Masă și non-masă. 

Descrierea aceasta ne va duce însă numai până într-un 
punct, iar punctul respectiv nici măcar nu e prea departe. 

Revoluţia pe care o trăim are multe fațete. O fațetă pro- 
fundă și ignorată este aceea că masa nu mai reprezintă 
centrul. Perspectiva „noi“ și „non-noi“ ne duce într-o fun- 
dătură. 

În locul ei, imaginaţi-vă o lentilă prin care se văd Lisa, 
Ishita şi Rafit. Nu există „noi“. Nu există masă. Nu există 
centru. Cultura noastră este acum un ansamblu de triburi 
și fiecare trib este o comunitate de interese; multe se înțe- 
leg între ele, unele, nu. 

Cu toții avem la dispoziţie instrumente de comunicare. 
Majoritatea vorbim aceleaşi trei-patru limbi. Toţi locuim 
pe aceeași planetă. Dar noi nu suntem la fel. Suntem 
persoane cu opțiuni şi nu ne vom modifica opţiunile, doar 
pentru că înainte nu aveam de ales. 

Nu există nișe. Nu există mase. Există doar triburi cărora 
le pasă şi care-i caută pe cei care li se vor alătura sau, da, 
pe cei care le vor vinde ceva. 


Aceasta nu este o utopie, ci viitorul nostru. 


POSTSCRIPT: CĂTRE TRIBURI 


Citatul favorit al lui Cindy Gallop este: „Toată lumea 
detestă publicitatea, în general, dar noi iubim publicitatea, 


în particular.“ 


Fireşte, e adevărat. Nu ne place publicitatea care nu 
ni se adresează nouă, care nu este despre noi, care nu e 
interesantă pentru noi. Dar vorbește-mi, direct mie, despre 
ceva relevant și personal și te iubesc pentru asta. 

Povestea asta depăşeşte sfera publicităţii și, de fapt, 
indică părerea noastră în privinţa politicienilor (îi detes- 
tăm, cu excepţia celor care ne reprezintă și luptă pentru 
noi), a bunurilor de consum, a cauzelor vehiculate în 
societate, a agenţiilor guvernamentale, ba chiar și a petre- 
cerilor aniversare (puștii de la masa vecină sunt incredi- 
bil de enervanţi, doar dacă nu cumva au venit tot la 
petrecerea mea...). 

Desigur, numeroasele „silozuri“ de interes cu care 
trăim acum facilitează o formă complet diferită de 
comunicare, dar impun și o formă fundamental diferită 
de organizare, una care să poată să ofere soluții particulare, 
nu generale. 

Detergentul pentru vase este general. Sedanele de 


familie sunt generale. Coca-Cola este generală. Vă rog, nu 

înzorzonați generalul, pentru ca apoi să pretindeţi că e 
particular. Nu e! Când procedaţi așa, nu vă adresaţi ciuda- 
ților, ci apăraţi masa în orice fel puteți. 

Politicile voastre sunt generale. Felul în care abordați 
publicul e general. Reacția noastră reflexă, inculcată de gene- 
rații de mase, e aceea de a fi preocupați de cocoașa cea mare 
din mijlocul curbei lui Gauss, nu de marginalii ciudați. 

Povestea firmei Toms Shoes este de obicei greșit 
înțeleasă și merită reexaminată. Blake Mycoskie a înfiinţat 
o companie producătoare de încălțăminte, pornind de la o 
idee simplă, dar radicală: de fiecare dată când vinde o 
pereche de pantofi, el dăruiește o pereche identică unei 
persoane din țările în curs de dezvoltare, unui om care 
n-are nicio încălțare. 

Asta-i tot. Ăsta e modelul lui de afacere. Fără reclame, 
fără promovare intensă, fără nicio vâlvă în piaţă. 

Observaţi că exemplul acesta n-are absolut nimic în 
comun cu acela despre femela de elefant gravidă, de la 
grădina zoologică din Anvers? | 

Toms reprezintă particularul. Elefănţica reprezintă 
generalul. 

Blake înțelege că pantofii lui (şi povestea lui) nu e 
pentru toată lumea. De fapt, povestea pantofilor e pentru 
un grup foarte unit, un trib, un nucleu de persoane care 
împărtășesc un interes, o pasiune și un mod de a discuta 
între ei. Un individ se grăbeşte să-i cumpere pantofii, dar 


apoi individul acela spune povestea restului tribului — nu 

Blake, nu Toms, nu reclamele lor. Toms ţintește particularul. 
Firma prosperă când cineva rezonează cu povestea ei 
ciudată, dar, în majoritatea timpului și pentru majoritatea 
lumii, firma Toms e invizibilă. 

Asta este însă perfect pentru Blake. Şi e perfect pentru 
membrii tribului Toms. Pe de altă parte, n-ar trebui să fie 
perfect pentru Pepsi, Taco Bell sau DreamWorks. Ei continuă 
să caute o elefănțică gravidă. 

Strădania neîncetată de a recrea masa trecutului este 
nucleul stresului pe care-l simțim la muncă. Ea împinge 
guverne, ONG-uri, antreprenori și, în primul rând, pe marii 
specialiști în marketing să depună eforturi extravagante 
pentru a ne sili să ne conformăm. Câţiva marginali au 
văzut însă o cale diferită. Ei se adresează ciudaților. 

Provocarea viitorului vostru este aceea de a face o 
muncă productivă şi utilă pentru și împreună cu tribul 
căruia îi pasă de voi, să găsiţi tribul şi să-l coagulaţi, să 
câștigați încrederea membrilor lui, să-i duceţi acolo unde 
doresc și trebuie să meargă. 

Mulţi specialiști în marketing ar vrea să devină un P.T. 
Barnum modern (dar cu un circ mai bun), însă nu acesta 
este țelul. Ţelul este de a găsi, de a organiza, a deservi și 
de a conduce un trib de persoane a căror ciudăţenie să o 
îmbrăţișați, nu s-o combateți. 

Mutaţia aceasta din cultura noastră a deschis uşa unui 
val uriaș de creativitate, de inovaţii și artă. Acum este 


rândul vostru. 

„Seth a comis-o din nou! Deschideţi 
această carte la întâmplare. Citiţi-o și 
vă veţi schimba gândirea, imaginea 
asupra lumii, asupra activităţii coti- 
diene sau vă veţi exprima mai fluid în 
domeniul creativ. Ciudat cum reușește 
el asta, nu-i așa?” 


ROB BERKLEY, 


instructor de management, VisionDay.com 

DĂUNEAZĂ GRAV SĂNĂTĂȚII 


Vrei să fii autentic? Vrei să dansezi după propria ta muzică? 
Te rog, citește această carte, apoi mai citeşte-o o dată, e plină 
de idei inteligente pentru oameni inteligenţi. E plină de ironie 
pentru oameni ironici. E plină de subtilitate pentru tine, prie- 


tenul meu subtil, care îţi încasezi în fiecare lună salariul. 


Jucători de World of Warcraft, LARP, Settlers of Catan? Nişte 
ciudați. 

Fani Bieber, Taylor Swift, One Direction? Încă şi mai ciudați. 
Dietă paleo, cu carbohidrați, vegani sau ovolactovegetarieni? 
Clar ciudaţi. 

S-o recunoaștem. Toţi suntem ciudaţi. Şi atunci de ce com- 
paniile continuă să încerce să realizeze produse pentru mase? 
De ce continuăm să ne comportăm de parcă masele chiar ar 
exista? Ciudatul este noul normal. Și doar companiile care 


înțeleg asta au şanse de supravieţuire. 

